Walaupun Nampak Comel, Ini Kesan Bahaya Obesiti Pada Kucing

Nampak Gebu & Comel, Tapi Ini Kesan Obesiti Pada Kucing Yang Mungkin Kita Tak Perasan!
Kucing yang gemuk dan montel sentiasa mendapat perhatian. Memang tidak dinafikan kucing yang gebu memang nampak comel.

Sesetengah pemilik kucing juga tidak mengambil berat tentang pemakanan dan berat badan kucing dan membiarkan kucing kekal gemuk kerana dilihat comel.
Namun, seperti manusia, kucing juga boleh terdedah kepada risiko obesiti. Kucing yang memiliki berat badan berlebihan boleh memberi kesan buruk kepada kesihatan, kualiti hidup dan fungsi tubuh badan kucing.

Jom kita kenali kesan obesiti kepada kucing.

Kredit Foto : petscaretip.com
Faktor Yang Mempengaruhi Kegemukan / Obesiti Pada Kucing
Terdapat beberapa faktor yang boleh menyebabkan kucing mudah gemuk. Antaranya ialah :

 Jantina kucing. Kucing jantan lebih mudah naik berat badan berbanding kucing betina.
Kucing yang berusia 5 hingga 10 tahun. Ketika usia ini, tahap aktif kucing mula menurun.
Kucing sering diberi makan dan sering makan melebihi sukatan yang disyorkan.
Kucing mengalami tekanan, gangguan mental atau emosi
Kucing yang sudah melalui proses pemandulan. Seleranya boleh meningkat sebanyak 28% ke 26% berbanding dahulu.

Cara Mengenalpasti Kegemukan / Obesiti Pada Kucing
Adakah Kucing anda Gemuk ? Jom periksa badan kucing pada 4 bahagian ini :
1. Tulang Rusuk
Cuba rasa tulang rusuk kucing.
Jika susah nak jumpa maksudnya kucing anda gemuk.
2. Pinggang
Pinggang kucing yang sihat boleh dilihat bila dia sedang duduk dan terletak di bawah tulang rusuk.
Jika pinggang tidak kelihatan, bererti kucing anda terlebih berat badan.
3. Perut
Cuba perhatikan pula bahagian perut kucing.
Kucing yang mengalami obesiti biasanya mempunyai perut yang agak besar dan kadang-kala perutnya melayut bila berjalan.
4. Tulang Belakang
Kucing yang mempunyai berat badan yang sihat mempunyai tulang belakang yang boleh dirasai dan dilihat berbanding kucing yang gemuk.

Kredit Foto : cats.org.uk
6 Kesan Obesiti Pada Kucing
Apabila kucing menjadi gemuk, badannya lebih banyak menyimpan lemak kerana tenaga yang datang dari makanan yang diambil tidak digunakan sebaiknya.
Lemak yang terkumpul pada tubuh ini kemudiannya mula memberi kesan buruk kepada kesihatan kucing.
Antara kesan yang boleh dilihat pada kucing yang mengalami obesiti ialah :
1. Diabetes
Kucing yang memiliki berat badan berlebihan lebih berisiko untuk mengalami diabetes sebanyak 80% ke 90%. Kucing yang didiagnos diabetes perlu diberikan suntikan insulin setiap hari kerana badannya tidak dapat lagi memproses gula dengan baik.
2. Sistem Imun Lemah
Sistem pertahanan badan kucing juga boleh menjadi lemah jika berat badan berlebihan. Ini akan menyebabkan kucing mudah jatuh sakit dan terdedah kepada pelbagai penyakit.
3. Berisiko Mengalami Penyakit Salur Kencing
Kucing obesiti yang tidak aktif bergerak juga cenderung untuk minum kurang air dan kurang kencing berbanding kucing yang sihat. ini boleh menyebabkan masalah jangkitan salur kencing dan batu karang.
4. Kerosakan Hati
Bagi kucing yang gemuk, lemak yang berlebihan boleh menyelaputi organ seperti hati. Ini akan menyebabkan penyakit ‘hepatic lipodisis’ iaitu salah satu penyakit yang sering dihidapi oleh kucing gemuk.
Penyakit ini boleh membuatkan hati tidak dapat berfungsi dengan baik dan boleh menjurus kepada kerosakan hati.
5. Sukar Bergerak Sehingga Menyebabkan Masalah Kesihatan
Disebabkan badannya yang gemuk, kucing sukar untuk bergerak untuk menjilat badannya. Kucing yang gagal menguruskan bulunya seperti biasa boleh menyebabkan masalah kulit.
Kucing yang berlebihan berat badan juga boleh memberi kesan kepada sendinya sehingga boleh mengakibatkan arthritis. Ini boleh menyebabkan kucing semakin kurang aktif kerana sukar untuk berjalan.
Masalah kegemukan pada kucing juga boleh mengakibatkan masalah lain seperti sukar bernafas dan lemah jantung.

Kredit Foto : petmd.com
6. Boleh Mengakibatkan Masalah Mental
Dengan berat badan berlebihan, kucing sukar untuk bertindak dan bergerak selincah dahulu. Kucing yang tidak dapat bertindak atau bersembunyi bila dalam bahaya boleh menyebabkannya sentiasa rasa terancam dan tidak selamat.
Kucing yang tidak boleh bertindak mengikut naluri seperti biasa boleh menyebabkan tekanan mental.
Dengan diet yang sihat dan gaya hidup yang aktif, anda pasti dapat melindungi kucing anda daripada masalah obesiti. Untuk membantu turunkan berat badan kucing, anda boleh meminta nasihat daripada doktor haiwan tentang pemakanan yang sihat dan perubahan rutin agar lebih aktif.
Sumber :

Health risks of overweight and obese cats: https://www.royalcanin.com/my/cats/health-and-wellbeing/health-risks-of-overweight-and-obese-cats?gclid=EAIaIQobChMIkLjGy5z-8QIV0g0rCh1dTAHwEAAYASAAEgJ7hvD_BwE
Cat Obesity : https://www.cats.org.uk/help-and-advice/diet/cat-obesity


Ini Kesan Bahaya Bra Ketat Anda Kena Tahu, No.1 Itu Selalu Orang Perempuan Kena!

Memakai bra yang ketat boleh menyebabkan masalah kesihatan. Tahukah anda, kesan pakai bra ketat boleh menyebabkan kulit payudara melecet dan sebagainya.
Jadi, kalau nak tahu kesan bahaya memakai bra ketat yang seterusnya, ikuti penulisan di bawah dari sumber SehatQ.

Baca juga: Buang Air Besar Pun Bawa ‘Handphone’, Ada Risikonya Tau Jadi Jangan Buat!
KESAN PAKAI BRA KETAT

1. Kulit payudara melecet

Kulit berpeluh dan banyak bergeser dengan fabrik bra yang ketat akan menyebabkan kulit di payudara:

melecet atau kerengsaan
mengalami ruam dan gatal-gatal bewarna merah akibat tekanan bra
memungkinkan pertumbuhan bakteria atau kulat yang membawa kepada jangkitan kulit

2. Berpeluh dan kepanasan
Bra yang terlalu ketat membuatkan badan berpeluh dan kepanasan. Hal ini disebabkan oleh geseran bra pada kulit yang membuatkan kelenjar menghasilkan peluh lebih banyak untuk mengurangkan geseran tersebut.
3. Asid perut meningkat
Situasi asid perut meningkat atau jadi parah disebabkan bra tersebut meningkatkan tekanan yang mendorong asid perut naik ke esofagus bahagian bawah. Sewaktu asid perut meningkat, badan akan mengalami heartbun, mual, tekak tersumbat, lidah terasa pahit dan sebagainya.
4. Sakit bahu dan belakang
Kesan pakai bra ketat yang lain pula adalah masalah sakit bahu dan belakang. Kondisi ini disebabkan oleh tekanan berlebihan dari bra dan talinya pada kawasan tersebut.
Walaupun jarang berlaku, namun bra ketat boleh membuatkan bahu menjadi tegang sehingga terasa tidak selesa.
5. Dada rasa sesak
Anda harus berhati-hati kerana bra ketat dapat menyebabkan dada sesak. Anda mungkin merasakannya sewaktu banyak bergerak. Selain itu, tekanan berlebihan pada kawasan dada akibat bra yang ketat juga boleh membawa kepada sesak nafas.
Baca juga: Petua Tradisional Khas Buat Susuk Tubuh Perawan, Barulah Lebih Berkeyakinan!
6. Sakit tulang rusuk
Jika anda tetap memaksa diri pakai bra ketat, sakit di sekitar tulang rusuk boleh juga muncul. Penggunaan bra ketat juga mengurangi gerakan dada sehingga membataskan pergerakan anda.
7. Sakit kepala
Otot bahu yang tegang akibat bra ketat boleh membawa rasa sakit kepala. Keadaan ini disebabkan oleh belakang bekerja lebih keras untuk menampung payudara sehingga menimbulkan ketegangan.
8. Sakit leher
Kawasan leher juga boleh mengalami sakit kesan daripada memakai bra yang ketat. Keadaan ini disebabkan kerana leher bantu menampung payudara. Akibatnya, otot-otot leher turut menegang sehingga membawa kepada kesakitan.
KESIMPULAN
Setelah membaca kesan pakai bra ketat di atas, diharapkan agar wanita di luar sana memandang serius dalam isu ini. Di mana, anda boleh cuba melonggarkan tali bra dan pilih lubang cangkuk bra yang tidak membuatkan kawasan tersebut berasa sempit.
Jangan lupa juga, beli lah bra yang sesuai dengan saiz payudara anda. Boleh lihat cara memilih bra yang betul melalui artikel di bawah ini.
Baca juga: Lama Sungguh Kalau Beli Coli, Ini Tips Pilih Bra & Cara Ukur Yang Betul, Barulah Payudara Selesa!
Sumber: SehatQ / Gambar: Freepik


Gigi rosak dan obesiti adalah kesan daripada makanan dan minuman manis yang tak perlu diceritakan lagi. Semua orang cukup maklum dengan 2 masalah utama yang disebabkan oleh pengambilan gula berlebihan pada anak kecil mahupun orang dewasa.
Tapi menurut pakar, kebanyakan ibu bapa tidak menyedari beberapa lagi masalah kesihatan yang sebenarnya berpunca daripada pengambilan gula berlebihan pada kanak-kanak.

Selain Gigi Rosak & Obesiti, Ini 4 Kesan Mengejutkan Bila Anak Selalu Minum Manis
1. Batuk Dan Alergi
Menurut Dr Julie L.Wei dari Hospital Kanak-kanak Orlando, antara kesan yang berkait rapat dengan pengambilan gula berlebihan ini termasuklah selsema, mukus berlebihan, batuk, dan simptom jangkitan sinus.

Bukan itu saja, sesetengah kanak-kanak turut didiagnos dengan alergi tanpa melalui sebarang pemeriksaan formal. Mereka ini dipreskripsikan ubat-ubatan, namun beliau berpendapat bahawa ia sebenarnya boleh berpunca daripada kandungan gula yang berlebihan dalam tubuh.

Foto Kredit: wellcommons.com
2. Sakit Tekak & Asid Refluks
Segelintir kanak-kanak juga mungkin mengalami sakit tekak yang berulang kali. Mereka ini kebiasaannya terjaga pada tengah malam dengan ketidakselesaan pada tekak, batuk, dan masalah pernafasan.
Setelah ditanya tentang tabiat pemakanan mereka, didapati kebanyakan kanak-kanak ini sering mengambil minuman manis seperti susu coklat sepanjang hari. Menurutnya, kombinasi produk tenusu dan gula memerlukan masa yang lama untuk dicerna dan ia boleh menjadi punca asid refluks / pedih ulu hati.
Menurut Dr Wei lagi, anak-anak generasi ini cenderung mengambil lebih asid dalam minuman dan makanan manis 10 kali ganda berbanding generasi yang lalu.
Foto kredit: medicaldaily.com
3. Imuniti Tubuh Yang Lemah
Kalau anak anda selalu sakit, periksa semula sama ada mereka kerap mengambil makanan dan minuman manis setiap hari.
Tubuh manusia sebenarnya terbina daripada bertrillion bakteria baik yang mencernakan makanan, memproduksikan vitamin, dan melindungi tubuh daripada kuman dan penyakit. Tetapi apabila kanak-kanak mengambil terlalu banyak gula, ia akan menjejaskan keseimbangan antara bakteria baik dan bakteria jahat. Secara tidak langsung, keadaan ini akan melemahkan sistem imuniti mereka.
Sungguhpun ianya normal bagi kanak-kanak untuk mengalami sakit dan demam, namun pakar percaya bahawa simptom yang dihadapinya boleh dikurangkan dengan mengawal kuantiti gula yang diambil setiap hari.
http://readanddigest.com/
4. Kurang Berselera Terhadap Makanan Berkhasiat
Jika anak anda asyik mengasingkan sayuran dan tidak suka memakan buah-buahan mungkin dia bukannya picky eater, sebaliknya ia mungkin berpunca daripada minuman manis dan gula.
Selain menyebabkan ketagihan untuk makanan manis, berlemak dan tidak berkhasiat, ia juga boleh memberi kesan yang sebaliknya. Ini kerana, apabila mengambil gula berlebihan, perut mereka akan berasa tidak selesa dan selera makan akan turut berkurangan.
Foto Kredit: alimentacointemprana.com.ar
Berapa Banyak Minuman Manis Yang Boleh Diambil Oleh Kanak-kanak?
World Health Organization (WHO) merekomendasikan bahawa gula tambahan tidak boleh melebihi 10% dari jumlah tenaga yang dikonsumsi. Bagi anak berusia 1-3 tahun, 10% ini sama nilainya dengan 4-5 sudu teh gula. Manakala untuk anak berusia 4-6 tahun, 10% ini bersamaan dengan dengan 5-8 sudu teh gula.
Namun sebaik-baiknya, WHO menyarankan pengurangan kepada 5% gula untuk mendapat manfaat kesihatan yang lebih baik, iaitu separuh daripada nilai yang ditetapkan di atas.
Foto Kredit: shutterstock.com
Jangan Biasakan Minuman Manis Ya!
Kebanyakan gula kini bukan saja terdapat dalam minuman, malah ia sebenarnya turut terdapat dalam makanan yang diproses -bukanlah makanan manis semata-mata. Antaranya seperti sos cili, kerepek, dan sebagainya. Sebagai ibu bapa, kita juga perlu lebih berhati-hati dan memilih makanan yang sihat untuk diri sendiri dan seisi keluarga.
Tabiat memberi anak susu coklat, Milo, atau apa-apa minuman manis dalam botol susu juga perlu dihentikan. Selepas 2 tahun, mereka sebenarnya sudah patut dilatih untuk berhenti daripada botol susu sama sekali. Dengan cara ini, barulah mereka dapat belajar untuk mempraktikkan diet yang lebih sihat dan mengurangkan simptom-simptom yang berkait dengan masalah kesihatan.

Sumber: Fox News & World Health Organization (WHO)


Rupanya Ada Banyak Kesan Kurang Ambil Gula Selama 14 Hari, Anda Mesti Tak Sangka!

Memutuskan untuk mengurangkan pengambilan gula atau cut sugar bukanlah tugas yang mudah. Hal ini kerana, anda perlu menahan diri daripada menikmati makanan yang digemari. Biarpun begitu, usaha anda tidak akan disia-siakan kerana terdapat beberapa kesan pengambilan gula kepada tubuh badan sekiranya dikurangkan selama beberapa tempoh.
Melalui perkongsian dari Doktor Rizal Abu Bakar, tidak mengambil sumber gula daripada kelompok minuman manis dan makanan berproses selama 14 hari akan memberikan kesan positif kepada kesihatan anda. Jom lihat senarai di bawah!

Baca juga: Tips Elak Urid Acid Naik Sewaktu Makan Daging, Minum Cuka Ini Dulu!
KESAN PENGAMBILAN GULA DIKURANGKAN
Gambar: pvproductions

Tahu apa akan terjadi bila kita CUT SUGAR selama 2 minggu? Terutama sumber gula daripada kelompok minuman manis dan makanan berproses?

Selama 14 hari, langsung tak sentuh 2 makanan ni. Ini yang bakal berlaku:

Perut buncit mulai kempis. Tidak lagi tersembul keluar.
Bentuk muka yang membulat melebar mulai meruncing.
Kolesterol jahat dalam tubuh mulai menurun.
Penglihatan mulai lebih jelas. Yang pakai spek power makin menurun.
Daya memori mulai menajam. Tak kerap alami ‘brain fog’.
Kesemutan atau kebas pada hujung jari kaki/tangan mulai berkurang.
Yang kerap kencing tengah malam mulai berkurang kadar kekerapan.
Fizikal tubuh mulai meningkat dari segi stamina dan tenaga.
Perasaan nak mengudap makanan manis mulai berkurang.
Sengal pada sendi, otot dan tulang mulai berkurang.
Berat turun tonjolkan berat sebenar kerana ‘fat loss’.
Mood dan emosi mulai stabil dan lebih gembira.
Kulit mulai cerah, bersih dan glowing.
Seluar dan baju makin melonggar. Badan makin ringan.

Padu tak padu? Itu baru 2 minggu. Bayangkan kalau sebulan, 6 bulan ataupun setahun. Ayuh! Cabar diri tuan puan demi masa depan jauh lebih sihat dan bebas penyakit kronik.
Baca juga: Ini 7 Manfaat Makan Telur Ayam Kampung, No. 6 Tu Orang Lelaki Paling Suka!
Sumber: DrRizal Abu Bakar


Bagi Anak Puting Kosong Tak Salah, Cuma Ramai Yang Silap Teknik. Fahamkan 7 Perkara Ini

“Aduhai… Asyik menangis je budak ni. Nak kata tak cukup susu tak juga. Tapi nampak macam nak menghisap je. Kalau asyik nak ‘mengempeng’ susahlah. Boleh ke kalau bagi dia puting kosong ye?”
Kalau ditanya, dah tentu ramai akan cakap bagi puting kosong pada anak ni tak elok. Katanya nanti gigi jongang. Dan satu lagi yang paling orang takut kalau anak susah nak ‘lepaskan’ puting kosong tu. Lebih kurang macam botol susu jugalah. Bila dah bagi, tak boleh berhenti. Tak sampai hati nak tengok anak menangis dan ‘mencari-cari’.

Tapi sebenarnya kalau puting kosong digunakan dengan betul, ia boleh membantu ibu bapa menguruskan bayi dengan lebih mudah. Lagipun, kita tak boleh samakan anak kita dengan orang lain. Keadaan setiap ibu bapa juga mungkin berbeza dan memerlukan mereka untuk menggunakan puting kosong sebagai ‘penenang’ bayi.
Sebelum Bagi Anak Hisap Puting Kosong, Fahamkan 7 Perkara Ini Supaya Anak Tak ‘Ketagih’
1. Waktu Sesuai Menggunakan Puting Kosong
Puting kosong dikatakan amat bermanfaat kepada bayi pramatang. Ada kajian telah membuktikan bahawa ia memainkan peranan dalam meningkatkan berat badan bayi dengan lebih cepat serta mengurangkan komplikasi semasa dalam pantauan hospital.

Menurut Kristine Petterson Sleep Consulting, puting kosong juga sesuai untuk bayi baru lahir kerana ia amat efektif menenangkan bayi yang ‘overstimulated’ atau terlampau letih ketika menghampiri waktu tidur. Di samping itu, penggunaan puting ini mampu memanjangkan waktu tidur mereka kerana ada sesetengah bayi cepat terjaga dan begitu sensitif terhadap sehalus-halus bunyi mahupun cahaya.

Foto Kredit: twinstuff.com
2. Sesuaikah Puting Kosong Untuk Bayi Yang Menyusu Badan?
Tiada masalah jika anda yang menyusu badan mahu memberikan bayi puting kosong. Walaupun ada dahulunya ada kajian yang mengatakan ia menyebabkan bayi ‘keliru puting’, tapi sesetengah kajian pula membuktikan sebaliknya.
Apapun, seeloknya anda menunggu sehingga anda mahir dengan proses serta dapat membiasakan bayi dengan rutin menyusu badan. Menurut American Academy of Pediatrics, pastikan juga bekalan susu anda telah terhasil dengan konsisten dan bayi tidak mengalami sebarang masalah lain berkaitan penyusuan badan.
Dalam sebuah artikel MayoClinic.org, waktu yang sesuai untuk memperkenalkan bayi kepada puting kosong bagi bayi yang menyusu badan adalah sekitar 3-4 minggu.
Foto Kredit: babygaga.com
3. Biar Bayi Anda Yang Menentukan Rentak
Hadkan penggunaan puting kosong dengan memahami rentak bayi. Jika bayi tidak mahu menghisap ketika anda memberikan puting, maka jangan dipaksa. Jika bayi anda mengeluarkan puting ketika terlelap, jangan masukkan kembali ke dalam mulutnya.
Foto Kredit: medicalonline.hu
4. Jangan Terus Bagi Puting Bila Bayi Menangis
Seperkara lagi, pemberian puting kosong tidak seharusnya menjadi tindakan pertama yang anda lakukan apabila bayi menangis. Cuba tepuk-tepukkan sedikit badannya, periksa lampinnya, menyanyi, mendodoikannya atau alih perhatiannya terlebih dahulu.
Sekiranya semua tak berhasil, maka barulah tawarkan puting kosong kepada bayi.
positively.com
5. Cuba Hadkan Pemberian Puting Kosong Hanya Semasa Waktu Tidur
Dengan mengehadkan pemberian puting kosong hanya semasa waktu tidur, secara tak langsung bayi akan mengaitkan puting kosong dengan waktu tidur sahaja. Sebaliknya jika ia ditawarkan kepada bayi setiap kali dia merengek, bayi akan merasa ‘perlu’ menghisap puting dalam apa jua keadaan yang tidak menyenangkan untuk membantunya berhenti menangis.
Inilah yang boleh membuatkan bayi berasa terlebih ‘attached’ dengan puting dan sukar menghentikan tabiat tersebut apabila semakin besar.
Foto Kredit: miraiclinical.com
6. Pilih Yang Betul-betul Sesuai
Penting untuk ibu bapa faham bahawa terdapat banyak jenis puting kosong yang dijual di pasaran. Ia juga terdiri daripada pelbagai saiz dan bentuk.
Carilah bentuk yang paling sesuai dengan keselesaan mulut bayi anda untuk mengelakkan sebarang masalah seperti tercekik atau kembung.
Foto Kredit: todaysparent.com
7. Waktu Sepatutnya Berhenti Hisap Puting
Kebanyakan ibu bapa berasa takut nak menggunakan puting kosong sebab takut ia menjadi tabiat yang sukar dihentikan.
Menurut BabyCentre, jika anda ingin memastikan anak tak menjadi ‘ketagih’ pada puting kosong, usaha menghentikan penggunaannya sebelum mencapai usia 1 tahun.
Foto Kredit: npr.org
Puting Kosong Hanya Mendatangkan Kesan Negatif Jika Digunakan Berlebihan
Kesimpulannya, penggunaan puting kosong tak salah selagi ia digunakan dengan bersederhana dan memahami konsepnya. Bahkan, jika digunakan dengan betul ia boleh memberi manfaat kepada bayi dan memudahkan ibu bapa. Yang penting, jangan menganggap puting kosong sebagai satu-satunya solusi kepada tangisan bayi.
Jangan biarkan penggunaan puting kosong berlarutan sehingga bayi berusia 2-3 tahun kerana ia boleh mengganggu pertumbuhan gigi susu dan menjadi tabiat yang sukar dihentikan. Dalam sesetengah kes, ia juga boleh mengganggu proses penyusuan. Oleh sebab itu ibu bapa perlu ‘alert’ dengan berat badan bayi setelah mula menggunakan puting kosong.
Jika anda dikhuatiri mengalami kesan negatif setelah menggunakan puting kosong, pertimbangkan semula dan berbincanglah dengan doktor tentang masalah tersebut.


5 Sebab Ayah Kena Libatkan Diri Dalam Hal Anak Di Sekolah. Jangan Harap Isteri Saja

Tidak dinafikan bahawa penglibatan kedua-dua ibu bapa dalam urusan di sekolah anak memainkan peranan penting. Namun trend memperlihatkan ibu-ibu lebih banyak mengambil alih hampir kesemua urusan anak di sekolah disebabkan kesibukan si ayah dengan kerja di pejabat.
Contohnya:

Hantar / ambil anak dari sekolah.
Mengenal dan mengambil tahu tentang guru kelas dan rakan-rakan baik anak.
Mengetahui jadual kelas / aktiviti kokurikulum anak.
Menghadiri mesyuarat ibu bapa di sekolah.
Menyertai aktiviti gotong-royong / kesukarelawanan yang dianjurkan oleh pihak sekolah.
Pergi menyokong anak dalam pertandingan sukan, bakat, atau sebarang persembahan yang disertai.

Cuba tanya diri sendiri, adakah anda kerap melibatkan diri dengan perkara di atas sebagai ayah?
Kita mungkin nampak semua perkara remeh ini sebagai tugas yang wajar dilakukan oleh Mak-mak sahaja. Tapi ia sebenarnya memberi impak yang besar kepada anak.

5 Sebab Ayah Mesti Lebih Kerap Libatkan Diri Dalam Hal Anak Di Sekolah
Ini sebabnya golongan bapa perlu memainkan peranan lebih aktif terhadap urusan anak-anak di sekolah.

1. Peningkatan Prestasi Akademik
Menurut laman web The Fatherhood Institute, banyak kajian telah mendapati bahawa prestasi akademik anak di sekolah – terutamanya dalam aspek membaca dan mengira, berkadar langsung dengan penglibatan bapa mereka.
Malah dalam pemerhatian yang dijalankan pada tahun 2004, ia turut menunjukkan kesan jangka masa panjang terhadap pencapaian anak yang mula melangkah ke alam remaja. Tidak kiralah anak lelaki mahupun perempuan, dan sama ada ibu mereka terlibat secara aktif, keputusan ini dapat dibuktikan meliputi semua kelas sosial.
Foto Kredit : newhdwallpaper.in
2. Kurang Masalah Disiplin Di Sekolah
Selain peningkatan prestasi dalam bidang akademik, sebenarnya kecenderungan bapa terhadap pendidikan anak dan hal mereka di sekolah juga mampu membendung masalah disiplin dengan efektif.
Kajian demi kajian telah membuktikan bahawa bapa yang selalu mendisiplinkan anak di rumah, mengajar mereka, menemani aktiviti mereka di luar, dan sebagainya dapat dikaitkan dengan kurangnya masalah berhubung kelakuan anak, jenayah, dan penyalahgunaan dadah.
Dengan keadaan salahlaku sosial yang ‘mengerikan’ pada zaman sekarang, diharapkan para bapa dapat bertindak dengan proaktif demi menyelamatkan masa depan anak-anak kita!
expertbeacon.com
3. Anak Menjadi Lebih Konfiden
Tahukah anda, secara psikologinya pula pakar telah menemui bahawa anak-anak yang dipantau secara aktif oleh bapa mereka turut mempunyai kelebihan yang unik. Selain keyakinan diri yang tinggi, mereka ini mampu mengawal emosi dengan baik, serta memiliki azam yang kuat untuk berjaya.
Bukan untuk anak yang bersekolah saja, bagi anak kecil juga, variasi pada suara, riak wajah, serta cara berkomunikasi ibu dan ayah akan mempelbagaikan lagi kebolehan si anak untuk memahami tentang kawalan emosi dan tingkah laku dalam persediaan melangkah ke alam kehidupan yang kian mencabar.
Foto Kredit: skta
4. Terdorong Mengejar Cita-cita
Kecenderungan bapa memainkan peranan penting, terutamanya pada usia anak 11 tahun (Hango, 2007). Pengaruh bapa dikatakan memberi kesan yang mendalam terhadap personaliti yang baik dan kejayaan dalam meraih pekerjaan yang kompetitif.
Hujah ini dikuatkan lagi dengansebuah kajian (Blanden, 2006) di mana beliau mendapati kurangnya minat seorang bapa terhadap pendidikan anak akan menurunkan kebarangkalian buat si anak untuk membebaskan keluarga daripada kemiskinan sebanyak 25%.
blog.neura.edu.au
5. Peluang Mengeratkan Hubungan
Apabila anak seharian diuruskan oleh ibu, sudah tentu sedikit masa berkualiti yang diluangkan oleh si ayah dapat memberi kesan positif kepada hubungan anda berdua.
Jadi, janganlah melihat penglibatan anda sebagai satu pengorbanan semata-mata, sebaliknya sebuah peluang keemasan untuk lebih mendekati anak. Lagipun, anak anda bukan selamanya kecil!
Foto Kredit: koreabizwire.com
Pentingnya Peranan Ayah Dalam Pendidikan Anak!
Walaupun biasanya seorang ibu memiliki masa yang lebih fleksibel untuk melibatkan diri dengan 1001 urusan anak, namun penglibatan ayah tidak seharusnya dipandang ringan. Bahkan, secara umumnya penglibatan seorang ayah akan memberi kesan yang mendalam terhadap perkembangan mental serta fizikal anak-anak sejak usia mereka kecil lagi.
Jadi, rajin-rajinlah tanyakan anak tentang hal mereka di sekolah selepas ini ya. Lebih bagus lagi kalau dapat mengikuti aktiviti di sekolah mereka. Jangan harapkan isteri saja. Dalam sekelip mata, mereka akan membesar dan mungkin peluang sebegini tidak akan datang lagi.


Setiap rumah tangga diuji dengan cabaran yang tersendiri. Apabila sebuah perkahwinan dikurniakan dengan anak, setiap keputusan yang dilakukan oleh kedua ibu bapa bukan lagi bersifat peribadi semata-mata. Sebaliknya, ia pasti akan meninggalkan kesan kepada si anak.
Apabila anda membuat keputusan untuk berbalah, bertekak, atau bersikap dingin dengan pasangan, sama ada secara sengaja mahupun tidak, anda sebenarnya meninggalkan kesan yang amat mendalam terhadap anak.

7 Sebab Jangan Asyik Bertekak Depan Anak. Merekalah Yang Paling Merana
1. Kurang Keyakinan Diri
Anak-anak yang ‘diabaikan’ akibat permasalahan ini sebenarnya sukar menerima bahawa mereka tidak ada kena-mengena dalam situasi tersebut. Bahkan, penelitian menunjukkan bahawa kanak-kanak cenderung menyalahkan diri kerana tidak mampu berbuat apa-apa untuk menyelamatkan keadaan.

Secara tidak langsung, mereka ini hidup dalam keadaan kurang keyakinan diri, kerisauan, dan kekeliruan. Jika ia terlalu kerap berlaku, ia boleh menyebabkan kemurungan yang serius sekalipun anak masih belum faham apa yang diperkatakan.

2. Emosi Tak Stabil
Ketidaksehaluan dengan pasangan juga sebenarnya akan menyebabkan anak anda sukar mempercayai orang lain dalam hidup mereka. Kata-kata yang dilontarkan ketika masing-masing tengah ‘panas’ boleh menjadikan anak-anak mengalami mimpi buruk, trauma, dan tantrum kerana ia mungkin sukar dipadam daripada memori mereka.
Menurut Psych Central, kemurungan ini membawa kepada sifat anti sosial, di mana ada juga antara mereka seolah-olah mahu menjauhkan diri daripada sesiapa yang menunjukkan perasaan sayang atau cinta kepada mereka – kerana mereka takut ditinggalkan atau diabaikan.

3. Dipaksa ‘Matang’ Lebih Awal Berbanding Usia
Sedarkah ibu bapa, anak-anak yang tersepit dalam masalah ini bukan saja terpaksa menanggung beban emosi, tetapi juga bebanan fizikal.
Mereka ini mengorbankan zaman kanak-kanak dan tidak lagi berfikiran bebas dan ceria seperti kanak-kanak normal. Ada yang terpaksa menanggung tanggungjawab begitu awal demi menguruskan kerja rumah, kerja sekolah, dan adik-adik yang terabai akibat ibu bapa yang saling bermasam muka.
Foto Kredit: properti.liputan6.com
4. Selalu Memendam Perasaan
Mereka bukan saja terpaksa memendam perasaan kerana tidak mahu memihak kepada sesiapa, tetapi kemungkinan besar mereka juga terpaksa menjadi pendengar dan orang tengah terhadap kebanyakan hal antara ibu bapa.
Dalam setiap perbalahan atau perpisahan, emosi anak-anak juga tidak keruan kerana mereka asyik rasa tersepit dan terpaksa memilih. Bak kata pepatah, “Diluah mati emak, ditelan mati bapa”. Akhirnya semua perasaan marah, sedih, kecewa, risau, takut, termasuklah perasaan gembira, sayang, dan keterujaan dibuang jauh daripada hati. Sikap ini menjadi punca kebanyakan masalah mental yang semakin teruk apabila meningkat dewasa.
Foto Kredit: wrightslaw.com/
5. Masalah Tingkah Laku
Ibu bapa adalah role model yang paling dekat dengan anak. Oleh itu, anak-anak cenderung terikut-ikut dengan perangai ibu bapa sekalipun ia bertentangan dengan norma dan logik.
Akibatnya, ada sebahagian anak yang memperlihatkan keganasan dalam perbuatan. Sebahagian anak-anak perempuan pula terutamanya mungkin tidak lagi mampu menilai cinta dan kasih sayang yang ‘sebenar’ akibat kehausan perhatian.
Foto Kredit: couplestherapyinc.com
6. Menjejaskan Prestasi Akademik
Sukar dinafikan bahawa seorang anak yang dibelenggu masalah kedua ibu bapa mereka akan menjadi sukar fokus dalam pelajaran. Prestasi menurun, kurang bersemangat, masalah disiplin, keganasan, dan sebagainya adalah antara kesan yang sukar dielakkan apabila seorang anak terpaksa berhadapan dengan kecurangan ibu atau bapa.
Semua masalah ini tidak akan ‘hilang’ begitu saja dan perlu diberi perhatian sebaiknya kerana ia memberi kesan kepada pencapaian dan masa depan mereka.
Foto Kredit: elplaneta.ws
7. Kesihatan Merosot
Sekalipun pergaduhan rumah tangga selalunya dikaitkan dengan emosi dan bebanan mental, namun sebenarnya ia juga boleh menjadi punca masalah kesihatan fizikal yang semakin merosot.
Menurut sumber, antara masalah kesihatan yang sering dialami oleh anak-anak akibat perpisahan dan penceraian adalah sakit kepala, serangan lelah, dan penyakit yang berulang-ulang.
www.homeveda.com
Setiap Rumah Tangga Ada Ujiannya
Sebuah rumah tangga bukanlah ibarat fairy tale yang indah-indah belaka. Mahu atau tidak, kita tidak dapat lari daripada dugaan dan saat-saat genting yang perlu dihadapi bersama. Berbincanglah sebaiknya antara pasangan. Jangan terlalu ikutkan hati, sebaliknya bekerjasamalah merancangkan strategi. Anggaplah ujian sebagai peluang agar masing-masing saling bertolak-ansur dan cuba memahami antara satu sama lain.
Sekalipun perbezaan pendapat itu perkara biasa, elakkan bergaduh dan bertekak di hadapan anak-anak, terutamanya hal-hal yang besar kerana ia sudah tentu akan memberi impak negatif buat mereka.


“Zarul ni dah banyak kali buat perangai sejak akhir-akhir ni. Dahlah suka menjawab, entah dengan siapa dia belajar. Tadi hampir saja aku hilang sabar. Syukurlah masih waras, bahaya kesan pukul anak ni.”
Dalam mendisiplinkan anak, tentulah tak akan pernah terlintas untuk mengasari dan mencederakan anak masing-masing. Walaubagaimanapun, ada masanya kemarahan yang melanda ditambah lagi dengan keletihan pada ketika itu menjadikan anda seperti ‘dirasuk’ dan tidak sedar apa yang berlaku. Akhirnya, anak menjadi mangsa.

Sesetengah ibu bapa menganggap mencubit, menjentik, piat telinga atau ‘pukulan kecil’ itu tidak mendatangkan mudarat kepada anak-anak. Tapi sebaliknya, kajian mengesahkan bahawa kesan pukul anak termasuklah apa-apa hukuman berbentuk fizikal mampu mendatangkan kesan negatif kepada tubuh dan minda mereka walaupun anak baru sekecil usia setahun.
Foto Kredit: telegraph.co.uk

5 Kesan Pukul Anak Yang Akan Buat Kita Menyesal Seumur Hidup
Tindakan memukul anak walaupun hanya sekadar menjentik atau memukul tangan perlu dijauhi. Ini kerana, ia mendatangkan implikasi yang berat terhadap anak dalam jangka masa panjang.

Antaranya:
1. Anak Sukar Percayakan Ibu Bapa
Menurut laman Psychology Today, perbuatan memukul anak akan menjadikan anak ketakutan dan tidak percayakan ibu bapa mereka. Anak sering menganggap hukuman itu tidak adil kerana mereka masih belum dapat berfikir dan melihat masa depan sejauh ibu bapa mereka.
Akibatnya, mereka akan membina ‘dinding’ dan berlakulah jurang antara ibu bapa dan anak-anak. Apabila terdapatnya ‘kelopongan’ ini, maka anak-anak akan mengisinya dengan mencari perhatian orang lain. Selain itu, mereka mungkin lebih mudah percayakan seseorang yang kelihatan baik tetapi sebenarnya berniat jahat terhadap mereka. Bahaya, bukan?
Foto Kredit: imujer.com
2. Kurang Keyakinan Diri
Banyak kajian mendapati anak-anak yang diperlakukan sebegini cenderung untuk mengalami kemurungan, rendah nilai moral, dan bermasalah dari segi sosial. Ini kerana, sejak kecil lagi mereka kurang mendapat galakan positif dan sentiasa menganggap diri mereka ‘jahat’ akibat selalu dipukul.
Oleh itu, mereka akan membesar menjadi seorang yang tidak konfiden dan sukar membuat pertimbangan dan keputusan yang baik untuk diri sendiri.
Foto Kredit: huffingtonpost.com
3. Mengehadkan Kemahiran Berfikir
Tahukah anda, selain kesan terhadap perkembangan emosi, ia juga boleh menjejaskan kebolehan kognitif anak. Terdapat beberapa penemuan sains yang menyokong kenyataan ini.
Apabila ibu bapa sentiasa memukul tangan anaknya dengan perlahan apabila mereka mencapai perkara yang tidak sepatutnya. Sebenarnya, tangan itu adalah salah satu cara mereka meneroka dan belajar. Sebuah perbandingan mendapati anak yang dipukul tadi mengehadkan kebolehan tangan mereka dan akhirnya menjadi kurang mahir mengendalikan persekitarannya.
Menurut Elizabeth T. Gershoff,  Professor Madya di Jabatan Pembangunan Manusia dan Sains Keluarga di Universiti Texas di Austin analisis yang dilakukannya mendapati semakin kerap seseorang anak dipukul, semakin buruk pencapaian akademiknya.
“Boleh dikatakan semua kajian berkaitan amalan memukul anak kecil memberikan impak negatif terhadap tumbesaran anak-anak tersebut, ia hanya membuatkan anak-anak tersebut berhadapan dengan masalah kepada kesihatan mental mereka,” jelas beliau.
Foto Kredit: voiceofsandiego.org
4. Anak Cenderung Bertindak Agresif
Hasil kajian yang diterbitkan oleh Jurnal Pembangunan Kanak-Kanak keluaran September/Oktober 2009 mendapati bahawa pukulan kepada anak-anak sekecil usia setahun akan menjadikan mereka kanak-kanak yang agresif seiring penambahan usia mereka.
Jika dibandingkan dengan menasihati, membebel, atau menengking, anak kecil lebih cenderung memberontak terhadap hukuman fizikal berbanding apa saja teknik lain yang diguna pakai oleh ibu bapa.
Foto Kredit: zerotothree.org
5. Ia Hanya Mendisiplinkan Anak Buat Sementara
Hakikatnya, kesan pukul anak hanyalah berkesan menjadikan anak menjauhi anda, bukannya menjauhi perbuatan yang tidak sepatutnya itu. Bahkan, ia tidak semestinya dapat menyelesaikan punca kepada masalah yang dihadapi oleh anda berdua.
Lebih teruk lagi, anak mungkin akan cuba melakukan sesuatu secara sembunyi kerana terlalu takutkan anda. Akhirnya mereka terbiasa berbohong dan terbawa-bawa dengan sikap ini hingga dewasa.
Foto Kredit: quotesgram.com
Kawal Kemarahan Anda
Artikel ini bukanlah bertujuan untuk menggalakkan ibu bapa agar memanjakan anak-anak. Sebaliknya, sekadar memberi peringatan agar kita haruslah proaktif dalam memantau anak-anak dan menasihati mereka dengan konsisten sebelum menggunakan ‘shortcut’ untuk memukul. Hakikatnya, zaman kini sudah berubah dan kita sebagai ibu bapa mesti bertindak bijak dalam mengaplikasikan tindakan yang lebih relevan agar anak-anak berdisiplin.
Merujuk kepada Prof Madya Dato’ Dr Mohd Asri Zainul Abidin, tiada galakan dalam nas Islam agar kita memukul anak. Bahkan menurut beliau lagi,  kita tidak wajar memukul anak yang belum mumayyiz (mampu membezakan antara yang baik dan buruk). Hadis hanya menyebut memukul pada umur sepuluh tahun, itupun setelah melalui proses nasihat dan didikan yang panjang. Malah, pukulan yang dibenarkan mempunyai tatacaranya dan tidak boleh menyebabkan kecederaan yang serius.
Sabda Nabi s.a.w:
“Suruhlah anak-anak kamu bersolat ketika mereka berusia tujuh tahun, dan pukul kerana meninggalkan solat ketika berusia sepuluh tahun” (Riwayat Abu Daud, sahih).
Kesimpulannnya, walaupun dalam Islam ada menyebutkan tentang bolehnya memukul anak, namun ia bukanlah suatu tindakan yang boleh dilakukan sewenang-wenangnya. Malah, ia terbukti boleh mendatangkan pelbagai kesan negatif berbanding kesan positif.


Tak Nak Hamil Lagi? 6 Perkara Kena Faham Sebelum ‘Ikat Peranakan’

“Tak sempat nak jarakkan anak sampai 2 tahun, dah mengandung lagi. Bukan nak menolak rezeki, tapi hairan juga macam mana boleh ‘lekat’ walaupun dah cuba merancang. Usia pun dah makin lanjut ni, agaknya bolehkah kalau aku ‘ikat peranakan’?”
Bilateral Tubal Ligation (BTL) atau yang kita biasa dengar sebagai ‘ikat peranakan’ adalah proses menghalang dari berlakunya persenyawaan di antara benih telur dan sperma. Berbanding dengan kaedah-kaedah mencegah kehamilan yang lain seperti pil perancang, IUD, implan / Norplant, suntikan, serta kaedah semulajadi, prosedur sterilisasi / pemandulan ini adalah lebih berkesan dan dianggap bersifat kekal.

Maka, BTL merupakan prosedur pemandulan yang disyorkan oleh doktor apabila mendapati bahawa kehamilan seterusnya akan mengundang risiko terhadap nyawa dan kesihatan ibu. Biasanya ia melibatkan wanita yang sudah 3 kali melahirkan bayi secara pembedahan Caesarean.
Di samping itu, terdapat juga kes di mana ‘ikat peranakan’ dilakukan atas permintaan pesakit kerana tidak mahu lagi mengandung dengan alasan tidak serasi menggunakan kaedah perancang kehamilan sementara yang lain.

Perlu ditegaskan di sini bahawa keputusan ini adalah keputusan yang besar dalam diri seorang wanita. Jadi, sebelum membuat keputusan secara mendadak, fahamkan terlebih dahulu 6 perkara ini.

6 Perkara Kena Faham Sebelum ‘Ikat Peranakan’
1. Prosedur ‘Ikat Peranakan’
Melalui kaedah BTL, tiub Fallopio akan diikat atau dipotong. Prinsipnya adalah untuk menyekat tiub Fallopio / saluran peranakan supaya benih lelaki sperma tidak dapat melintasinya. Dengan terhalangnya laluan ini, sperma tidak dapat bersenyawa dengan telur ovum yang dikeluarkan dari kilang telur ovari.
Menurut Dr Shah Reza Johan Noor menerusi sebuah artikel Utusan Malaysia, biasanya pesakit akan dimasukkan ke wad sehari sebelum ataupun pada pagi hari pembedahan dilakukan. Dari segi pelaksanaan, terdapat 2 cara iaitu kaedah pembedahan terbuka ataupun menggunakan laparoskopi.
Melalui pembedahan terbuka, ia memerlukan pembiusan spinal ataupun epidural. Pembiusan separa bermaksud anda akan sedar sepanjang pembedahan tetapi tidak berasa sakit. Sekiranya menggunakan laparoskopi pula, jenis pembiusan adalah jenis penuh dan tidak akan sedar sepanjang prosedur tersebut dijalankan.
Persetujuan secara lisan atau bertulis dengan mengisi borang di hospital kerajaan terlebih dahulu perlu dilengkapkan sebelum sebarang prosedur dimulakan.

Foto Kredit: webmd.com
2. Alasan Untuk Mengikat Saluran Peranakan
Antara alasan doktor menyarankan BTL atau ‘ikat peranakan’ adalah apabila anda telah dibedah pada tempat yang sama berulang kali, iaitu melebihi 3 kali. Ini kerana dikhuatiri bawah rahim menjadi semakin nipis dan meningkatkan komplikasi pada tempat caeseraean ini.
Pembedahan didapati lebih sukar boleh menyebabkan kecederaan pada organ-organ seperti usus, pundi kencing, dan sebagainya. Di samping itu, segmen bawah rahim yang semakin menipis boleh menyebabkan rahim pecah.
Selain itu, masalah kritikal lain seperti plasenta previa, uri melekat, dan komplikasi semasa bersalin yang merbahaya dan mampu mengancam nyawa pada kehamilan / kelahiran lalu boleh menjadi keperluan untuk menghalang kehamilan seterusnya.
Foto Kredit: foxnews.com
3. Bagaimana Kalau Ingin Mengandung Semula?
Walaupun dianggap sebagai pemandulan kekal, sebenarnya mana-mana kaedah perancangan keluarga tetap ada kebarangkalian untuk mengandung. Cuma secara statistiknya, peluang itu adalah amat tipis, iaitu 1 daripada 100 untuk tempoh kitaran haid 10 tahun.
Mungkin ada yang tertanya, adakah cara untuk hamil kembali setelah melakukan proses BTL?
Umumnya, terdapat 2 pilihan yang boleh diusahakan untuk hamil setelah mengikat peranakan:
i) Menjalani pembedahan untuk menyambung kembali saluran peranakan atau tiub Fallopio yang telah dipotong atau diikat. Sungguhpun begitu, peratusan kejayaan untuk membolehkan saluran ini boleh berfungsi semula seperti sediakala adalah kurang daripada 50%.
ii) Melakukan prosedur IVF kerana proses ini tidak memerlukan tiub Fallopio yang sihat. Percantuman benih lelaki dan wanita berlaku di luar tubuh wanita, iaitu di dalam tabung uji di makmal embriologi. Apabila persenyawaan berlaku, embrio atau janin yang sihat akan diletakkan ke dalam rahim ibu pada hari ketiga atau hari kelima selepas pengambilan telur. Peluang untuk hamil dengan kaedah ini adalah sekitar 30%, dan ia juga memakan kos perbelanjaan yang agak besar.
Foto Kredit: redrockfertility.com
4. Hukum Kemandulan Kekal Dalam Islam
Menurut ulasan Mufti Wilayah Persekutuan menerusi Irsyad al-Fatwa ke-146, hukum melakukan pemandulan bagi tujuan perancangan keluarga bahawa adalah dibolehkan dengan syarat ia bukanlah sesuatu teknik yang bersifat kekal kerana ia bertentangan dengan hukum syarak.
Usaha untuk menjarakkan anak dengan menggunakan kaedah-kaedah sementara seperti memakan pil perancang, melakukan hubungan seks pada waktu tidak subur, memakai kondom, melakukan azal (ejakulasi luar rahim), dan ataupun menggunakan IUD adalah diharuskan dengan syarat berikut:

Iktikad bahawa jika Allah ingin mengurniakan anak juga, tiada siapa yang boleh menghalang dan wajiblah pasangan memelihara kandungan dan menjaga maslahatnya.
Tidak mendatangkan kemudaratan kepada pasangan khususnya isteri.
Dilakukan dengan kebenaran dan persetujuan kedua-dua suami isteri.

Namun begitu, sekiranya wujudnya kemudaratan yang serius atas nasihat doktor kerana dikhuatiri mampu mengancam nyawa ibu, maka kemandulan kekal bolehlah ia dilakukan oleh sebab darurat.
Foto Kredit: greenprophet.com
5. Komplikasi Selepas Pembedahan
Seperti mana-mana pembedahan, antara komplikasi atau kesan sampingan yang biasa dialami selepas pembedahan adalah:

Ketidakselesaan ataupun sakit di bahagian pembedahan dan abdomen
Loya, pening serta mual dari kesan ubat-ubatan
Rasa tidak selesa badan dan letih
Sakit pada hujung bahu
Rasa tidak selesa pada tekak
Kekejangan otot-otot

Biasanya kesemua simptom ini akan hilang selepas 24 hingga 72 jam. Ubat penahan sakit akan dibekalkan semasa di dalam wad dan juga untuk kegunaan di rumah selepas keluar wad.
Perlu ditegaskan di sini bahawa haid sepatutnya tidak terjejas. Maka, sekiranya haid tidak datang, lakukan ujian UPT kerana dikhuatiri berlakunya kandungan di luar rahim.
Foto Kredit: coveville.com
6. Implikasi Lain
Ada yang menyesal selepas menjalani BTL, terutamanya mereka yang berumur kurang daripada 30 tahun kerana berasa sunyi apabila anak-anak semakin besar. Begitu juga mereka yang membuat keputusan terburu-buru semasa institusi perkahwinan mengalami keretakan serta permasalahan, atau membuat keputusan akibat dipaksa atau tertekan (terpaksa). Akibatnya, apabila ditakdirkan berkahwin dengan suami baru, si wanita terdesak untuk mendapatkan zuriat dengan untuk suami tersebut.
Ada juga yang risau sekiranya BTL ini menjadi punca kedinginan hubungan suami isteri. Tapi apa yang perlu anda faham, mengikat tiub Fallopio hanya menutup laluan tiub falopio. Tiub Fallopio atau salur peranakan ini TIDAK menghalang penghasilan hormon wanita iaitu – estrogen dan progesteron seperti yang dijelaskan oleh Dr Muhammad Izzat.
Foto Kredit: muscleandfitness,com
Fikir Masak-masak Sebelum Membuat Keputusan
Adapun keputusan mengikat peranakan ini bukanlah tindakan remeh. Ia memerlukan pertimbangan sebaiknya oleh kedua-dua pasangan, terutamanya diri wanita itu sendiri.
Jika masih buntu, anda boleh mendapatkan khidmat nasihat lebih dan penerangan daripada pakar untuk membantu membuat pilihan yang sesuai dengan keadaan kesihatan anda.


“Mak tengok Zafran tu memang baik orangnya. Ada kerja stabil, hormat orang tua, memahami. Cumanya dia tu kuat merokoklah. Cuba kau nasihatkan dia supaya berhenti merokok sebelum kahwin ni… Bukan apa, untuk kepentingan kamu berdua juga.”
Isu rokok memang agak sensitif bagi sesetengah lelaki. Ada yang terjebak dengan gejala merokok ini sejak awal usia sekolah lagi. Lama-kelamaan, ia menjadi tabiat yang amat sukar dikikis.

Sungguhpun begitu, ada terlalu banyak sebab untuk seseorang berhenti merokok. Ia mendatangkan lebih banyak mudarat berbanding kebaikan. Bagi pasangan yang bakal mendirikan rumah tangga juga, ia sepatutnya menjadi motivasi bagi membuang tabiat ini sebelum diijabkabul. Ini antara sebabnya.
6 Sebab Kenapa Lelaki Kena Berhenti Merokok Sebelum Kahwin. Penting!
1. Elak Pembaziran
Merokok adalah pembaziran yang nyata sekali merugikan. Kalau nak kahwin, memang banyak duit nak pakai, apatah lagi selepas berumahtangga nanti.

Bayangkan, dengan harga RM17 sekotak, berapa banyak wang yang telah anda bazirkan untuk tujuan tersebut. Kalau sehari sekotak, sebulan dah berapa? RM17 x 30 = RM 510. Banyak tu! Buat bayar ansuran kereta atau rumah pun lepas kot?

2. Kesihatan Diri Buat Jangka Masa Panjang
Mungkin sekarang anda nampak lelaki yang merokok sebagai macho, trendy, dan cool. Malah, tak kurang juga yang mengambil remeh dan mempertikaikan bahawa mereka tetap sihat walaupun merokok.
Sebenarnya semua kes yang merbahaya bermula dengan tanggapan begini juga. Mulanya hanya cuba-cuba, lama-lama ketagih dan akhirnya menjadi perokok tegar. Kalau tunggu dah berusia baru nak fikir untuk berhenti, memang susah. Dalam kepala otak mereka, mungkin juga mustahil.
Kalau nak disenaraikan penyakit yang boleh menyerang disebabkan rokok, dah sah-sah panjang berjela. Apa sangatlah kepentingan ‘melepaskan stres’ jika dibandingkan dengan risiko penyakit merbahaya yang sukar diubati di kemudian hari.
Foto Kredit: videoblocks.com
3. Kesihatan Isteri
Jika seorang perokok berkeras mengatakan rokok tidak menjejaskan kesihatan dirinya, mungkin mereka kini perlu berfikir lebih jauh apabila ingin berumah tangga. Sebabnya, bila dah tinggal serumah, mustahil asap rokok akan dapat dijauhkan 100% daripada pasangan anda. Mahu atau tidak, mereka yang tidur sekatil inilah yang menjadi pendamping asap rokok anda yang paling utama.

Menurut portal MyHealth, antara masalah yang berkemungkinan dihadapi oleh isteri perokok ialah:

Melahirkan bayi yang kurang berat badan atau kandungan tidak cukup bulan, sekiranya hamil.
Lebih terdedah kepada ancaman menghidap pelbagai jenis kanser.
Menghadapi masalah kesuburan dan putus haid lebih awal.

Foto Kredit: mamaclub.com
4. Mengganggu Persediaan Untuk Hamil
Selepas berumah tangga, salah satu yang diimpikan oleh setiap pasangan tentunya cahaya mata, bukan? Namun, tahukah anda bahawa suami yang merokok mampu menjejaskan peluang si isteri untuk hamil.
Banyak kajian telah membuktikan bahawa pendedahan kepada asap rokok yang kerap mampu menjejaskan kesihatan dan kesuburan wanita, sekaligus menjadi salah satu punca wanita susah hamil.
Bagi lelaki yang merokok pula, masalah ketidaksuburan lebih cenderung berlaku kerana mereka ini memiliki bilangan sperma yang kurang, kelajuan yang rendah, dan berisiko terhadap abnormaliti / kecacatan.
Foto Kredit: astroglide.com
5. Kesihatan Fizikal & Mental Anak
Ramai lelaki perokok ini tidak menyedari bahawa apabila mereka menyalakan sebatang rokok di depan isteri dan anak-anak, mereka hanya menyedut 25% daripada asap tembakau yang dihisap (kerana puntung rokok mempunyai penapis), MANAKALA ahli keluarga yang berada berdekatan dengan mereka (perokok pasif) menyedut sebanyak 75% kandungan racun daripada asap tersebut.
Secara tidak langsung, anda sebenarnya mementingkan diri dan menyumbang toksin yang lebih banyak terhadap keluarga kerana asap yang disedut oleh perokok pasif mengandungi:

2 kali ganda kandungan nikotin
3 kali ganda kandungan tar
5 kali ganda kandungan karbon monoksida
50 kali ganda kandungan bahan kimia merbahaya

Mungkin ada yang menganggap – tak apa, sebab saya tak merokok di depan isteri dan anak-anak. Tapi hakikatnya semua racun dan toksin daripada rokok serta partikel-partikel halus ini masih melekat pada kulit serta pakaian anda hingga berjam-jam lamanya.
Ketidakselesaan keadaan yang sesak dengan asap rokok di rumah bukan saja mengganggu kesihatan anak-anak, tetapi turut menjadi punca masalah untuk belajar.
Dalam beberapa penelitian lain, pakar turut mendapati ia boleh menjejaskan IQ anak serta menjadi punca hiperaktif (ADHD) dan kemurungan.
Foto Kredit: dailymail.co.uk
6. Tabiat Yang Menjadi Turun-Temurun
Sebagai bapa, pastinya anda perlu menjadi contoh terbaik buat anak-anak. Jangan anggap ianya lambat lagi, anak masih kecil dan tak faham apa-apa. Sebenarnya, anda boleh menjadi punca ketagihan rokok anak-anak dalam usia muda.
Kajian mendapati bahawa risiko menjadi perokok meningkat sebanyak 1 setengah kali ganda apabila mereka terbiasa dengan budaya merokok di rumah. Tanya diri sendiri, sampai bila kita mahu melahirkan generasi perokok?
Foto Kredit: sarawakvoice.com
Mulakan Sekarang!
Sebetulnya, tak perlu tunggu nak kahwin pun untuk berhenti merokok. Cuma, lelaki yang bakal berumahtangga kena lebih prihatin terhadap hal ini. Jangan libatkan bakal isteri dan anak-anak anda dengan pelbagai masalah kesihatan akibat asap rokok anda.
Bagi wanita pula, jangan pandang ringan jika bakal suami anda merupakan salah seorang perokok tegar. Gesalah pasangan anda untuk berhenti merokok demi kesihatan anda bersama.
Dengan pelbagai inovasi ubat-ubatan dan support group yang disediakan oleh pihak Kementerian Kesihatan Malaysia serta badan-badan swasta lain, tidak mustahil seseorang mampu berhenti merokok. Bagi yang baru nak berjinak-jinak, lupakan sajalah hasrat anda kerana ia sama sekali tidak menguntungkan. Katakan TAK NAK mulai sekarang!


Untuk Kaum Wanita, Jangan Pakai Bra Salah Saiz. Kesannya Memang Bahaya!

Seorang wanita perlu memastikan bahawa bra yang dipakai adalah saiz yang betul dan bersesuaian dengan payudara. Baju dalam atau juga dipanggil coli haruslah tidak terlalu ketat atau terlalu longgar.
Ini kerana untuk mengelakkan beberapa masalah kesihatan yang berpanjangan. Antara kesan salah saiz bra adalah boleh menyebabkan kanser payudara. Bagaimana ia boleh berlaku? Ikuti penjelasan lanjut di bawah untuk menjawab segala persoalan yang bermain di minda.

Baca juga: Kena Pantang 10 Jenis Buah Ini Bila Anak Demam & Asma, Barulah Cepat Sihat
KESAN SALAH SAIZ BRA, BAHAYA KALAU PAKAI!

1. KANSER PAYUDARA

Antara kesan sekiranya salah memilih saiz bra adalah boleh menyebabkan kanser payudara. Pastikan beli ukuran yang betul supaya darah dapat mengalir dengan baik.
2. TALI BRA MELOROT
Selain itu, ia juga akan menyebabkan tali baju dalam mudah melorot. Ini bermakna, anda perlu mengetatkannya untuk menyesuaikan dengan bentuk tubuh.
Kalau asyik melorot, memang kena beli bra yang betul dengan saiz untuk menyokong payudara.
3. BENTUK UNDERBAND TIDAK LURUS
Sekiranya anda membeli saiz yang salah, ini akan menyebabkan bentuk underband bra tersebut tidak membentuk dengan betul kerana terlalu ketat atau kecil.
4. BAHAGIAN TENGAH BRA ‘KOSONG’
Bahagian tengah bra antara dua cup tidak melekat dengan betul pada payudara. Ini disebabkan cup yang terlalu sempit atau terlalu besar sehingga menyebabkan tidak sesuai dengan bentuk payudara.
5. TIDAK DAPAT MENAMPUNG PAYUDARA
Sekiranya payudara keluar terjojol daripada cup baju dalam, ini bermakna saiz yang dibeli adalah terlalu kecil. Jadi, pastikan beli saiz yang betul untuk menampung payudara.
6. TINGGALKAN BEKAS/KESAN
Cuba anda tengok, selepas mencabut bra, ada tak meninggalkan kesan? Sekiranya ada, bra tersebut terlalu ketat dan darah tidak dapat mengalir.
Keadaan ini akan menyebabkan iritasi kulit dan rasa sakit atau perit di bahagian payudara.
Jadi, pastikan ukur betul-betul sebelum membeli bra. Kalau salah saiz, rugi duit!
Baca juga: Doktor Kongsi 6 Cara Merawat Ulser Dengan Cepat & Berkesan Tanpa Guna Ubat Mulut
Sumber: WOM


Walaupun ‘Semulajadi’ Ini Kesan Sampingan Essential Oil Yang Ibu Perlu Alert

KESAN SAMPINGAN ESSENTIAL OIL – BOLEH MENYEBABKAN PAYUDARA MEMBESAR?
Penggunaan terma seperti “dihasilkan daripada 100% bahan semulajadi” atau “terapeutik” secara tidak langsung telah berjaya menjadi daya tarikan buat essential oil.

Baunya yang wangi dan menenangkan cukup diminati ramai dan sudah menjadi sebuah kemestian bagi sesetengah orang.
Namun, baru-baru ini, orang ramai mula membuka mata tentang perihal essential oil yang dikatakan tidak sesuai digunakan jika ada anak-anak di rumah, malah sebuah hantaran di Twitter menjadi tular apabila seorang pengguna melaporkan masalah pembesaran payudara pada anak yang baru berusia 6 tahun.

Sejauh manakah kesan sampingan essential oil kepada kesihatan?

Mari kita kenali essential oil serta kesannya yang kita perlu ‘alert’.

Kredit Foto : healthline.com
Apa Itu Essential Oil?
Essential Oil ialah cecair yang diekstrak daripada pelbagai tumbuhan. Baunya juga lebih kuat dan mengandungi kandungan komponen aktif yang lebih tinggi berbanding tumbuhan asal.
Selain dijual sebagai pewangi aromaterapi, essential oil juga boleh dijumpai dalam produk lain seperti minyak wangi, kosmetik dan sabun mandian.
Essential oil juga mengandungi beberapa komponen aktif yang baik untuk tubuh seperti antoksidan, ester dan terpene.
Berdasarkan kajian terbitan Journal of Dietary Supplements, penggunaan essential oil didapati berkesan membantu dalam melegakan rasa cemas, menenangkan minda dan meningkatkan tenaga.
Essential Oil Ada Baik dan Buruknya
Sehingga ke hari ini, masih belum ada essential oil yang betul-betul selamat digunakan.
Buat masa sekarang, kebanyakan essential oil selamat jika digunakan dengan kaedah yang betul.
Beberapa essential oil juga mempunyai kebaikan dan kekurangannya. Antaranya :

Minyak eucalyptus baunya menenangkan namun boleh menyebabkan sawan jika tertelan.
Bau minyak chamomile juga dapat memberikan ketenangan, namun ia tidak sesuai digunakan bagi orang yang mempunyai alahan pada bunga dari keluarga daisi.
Minyak pudina mampu memberikan kesan dingin pada kulit, tetapi ia juga boleh menyebabkan kulit kemerahan atau melecur.

Walaupun dihasilkan daripada ekstrak tumbuhan, ini tidak bermakna penggunaan essential oil selamat dan sesuai untuk semua.
Hakikatnya, terdapat banyak bahan kimia semulajadi dan berasaskan tumbuhan yang tidak selamat.
Kesan Sampingan Essential Oil Yang Perlu Diambil Perhatian
Apa yang jelas, seperti produk berasaskan tumbuhan lain, essential oil juga boleh boleh menyebabkan masalah kesihatan.
Antara kesan sampingan penggunaan essential oil adalah seperti berikut :
1. Menyebabkan Gangguan Hormon
Menurut Dr Romy Block, seorang pakar dalam bidang endokrinologi berkata essential oil boleh mengganggu aktiviti endokrin yang berfungsi dalam menghasilkan hormon.
Endokrin yang terganggu boleh memberi kesan kepada penghasilan hormon dan mengakibatkan masalah kesihatan seperti kenaikan berat badan, ‘mood swing’ , ketidaksuburan, tidur yang terganggu dan kelesuan.
Menurut beliau, terdapat beberapa kes tentang kesan sampingan essential oil yang dilaporkan antaranya minyak lavender yang boleh mengakibatkan pembentukan payudara pada usia muda kanak-kanak perempuan serta minyak tea tree yang boleh mengakibatkan kesan yang sama pada kanak-kanak lelaki.

Kredit Foto : britannica.com
2. Mengakibatkan Alahan
Sesetengah essential oil juga boleh menyebabkan alahan.
Anda boleh kenalpasti alahan jika anda mempunyai gejala seperti mata gatal dan berair, hidung tersumbat dan sering bersin.
Penggunaan essential oil secara sapuan terus pada kulit juga tidak disarankan kerana boleh menyebabkan kemerahan, gatal-gatal dan bengkak.
3. Iritasi Pada Kulit
Disebabkan komponen aktif berkonsentrasi tinggi yang ada dalam essential oil, ia tidak sesuai disapu terus pada kulit.
Jika disapu terus, ia boleh menyebabkan iritasi pada kulit seperti keradangan dan kegatalan. Larutkan essential oil terlebih dahulu sebelum menyapunya pada kulit.

Kredit Foto : everydayhealth.com
4. Bahaya Kepada Haiwan Peliharaan
Berdasarkan American Society for Prevention to Cruelty to Animals (ASPCA), kucing sangat sensitif pada bau essential oil kerana deria baunya yang lebih kuat berbanding manusia.
Walaupun kesan penggunaan essential oil berbeza antara kucing, sebaiknya pemilik kucing perlulah elakkan kucing berada di ruang yang dipasangkan diffuser.
Jangan sesekali menyapu essential oil pada kucing pula !
Tips Mengelakkan Kesan Sampingan Essential Oil
Bagi memastikan kesesuaian essential oil, anda boleh jalankan patch test.
Caranya ialah dengan sapukan essential oil yang telah dilarutkan pada bahagian kecil kulit.
Tunggu seketika dan perhatikan jika ada kesan alahan. Jika kulit merah, atau kegatalan, basuhkan kulit dan jangan gunakan essential oil tersebut.
Agak sukar untuk menidakkan atau mengiyakan keberkesanan essential oil kerana ia boleh memberikan reaksi berbeza bergantung kepada individu.
Bagi yang ingin mengamalkan essential oil di rumah, anda boleh ikuti tips ini :

Jika anda mengandung, berpenyakit, atau mempunyai anak kecil di rumah, bincang dahulu dengan doktor sebelum mencuba essential oil.
Hentikan penggunaan essential oil jika ia menyebabkan simptom alahan seperti mata berair, kulit gatal atau sesak nafas.
Elakkan kucing daripada ruang yang dipasangkan diffuser essential oil. Bukakan pintu supaya kucing anda bebas ke mana-mana.
Walaupun dihasilkan daripada tumbuh-tumbuhan, essential oil boleh jadi racun jika tertelan. Jauhinya daripada capaian kanak-kanak dan haiwan peliharaan.

Kredit Foto : thesprucepets.com
Essential oil ada baik dan buruknya.
Walaupun ia dibuat berasaskan bahan semulajadi, ia boleh menyebabkan kesan sampingan bagi sesetengah individu. Sebelum gunakan essential oil, anda harus pastikan kesesuaiannya dengan anda dan ahli keluarga.
Menurut Dr Che Puteh Osman, seorang ahli kimia, dalam satu jenis essential oil boleh terdapat berpuluh hingga ratus sebatian kimia.
Gunakanlah essential oil dengan selamat, dan dapatkan bantuan perubatan jika berlaku kesan sampingan.
Elakkan makan essential oil dan elakkan essential oil yang mengandungi camphor kepada kanak-kanak bawah 2 tahun.
Sumber rujukan :

The dangers of essential oils: Why natural isn’t always safe
https://www.cnet.com/health/are-essential-oils-actually-safe/
Everything you need to know about essential oils
https://www.medicalnewstoday.com/articles/326732
Che Puteh Osman – Essential Oil
Berhati-hati Menggunakan Essential Oil Untuk Bayi Anda – Ini Sains Beb


8 Kesan Yang Biasa Dialami Wanita Setelah Makan Pil Perancang. Normal Atau Bahaya?

Menjarakkan kehamilan dengan pil perancang adalah salah satu pilihan yang membolehkan wanita mencapai kesihatan optimum sebelum mengandung lagi.
Walaupun secara umumnya pil perancang adalah selamat untuk diamalkan, namun terdapat beberapa kesan sampingan yang akan dirasai oleh wanita pada awal pengambilannya.

8 Kesan Pil Perancang Yang Biasa Dialami Oleh Wanita
1. Spotting / Pendarahan
Menurut sumber, 50% daripada pengguna pil perancang akan mengalami pendarahan vagina pada luar waktu jangkaan haid. Antara faktor penyebabnya adalah disebabkan reaksi tubuh yang cuba menyesuaikan diri dengan kadar hormon yang berbeza.
Ketika berlakunya pendarahan, pil perancang masih efektif asalkan ia diambil dengan cara yang betul dan tiada dos yang ditinggalkan.
Sungguhpun pendarahan boleh berlaku secara on-off dalam masa 3 bulan setelah bermulanya pengambilan pil perancang, wanita yang mengalami pendarahan ringan selama 5 hari atau pendarahan teruk selama 3 hari disarankan untuk mendapatkan nasihat doktor tentang keserasian pil yang diambil. Namun lazimnya 90% daripada masalah ini akan selesai selepas pengambilan pek pil perancang yang ketiga.

Foto Kredit: lexicolatry.com

2. Missed Period
Berbeza daripada kesan sampingan di atas, ada wanita pula yang langsung tidak datang haid pada waktu yang sepatutnya. Kalau ada pun, hanyalah beberapa titik yang sangat sedikit.
Sungguhpun haid juga boleh terjejas disebabkan stres, sakit, travel, atau masalah kesihatan seperti tiroid, pengambilan pil perancang juga boleh menjadi punca kepada masalah ini. Untuk kepastian, lakukan pemeriksaan kehamilan pada bulan berikutnya dan tanyakan pada doktor jika haid anda masih tidak normal.
Foto Kredit: nymag.com
3. Mual / Loya
Ada yang berasa loya setelah mengambil pil perancang yang pertama. Namun simptom selalunya akan berkurang selepas beberapa ketika.
Mengambil pil perancang dengan bersama sedikit makanan atau ketika masuk tidur mungkin dapat membantu anda yang mengalami masalah ini.
Walaubagaimanapun, jika loya bertambah serius sehingga menyebabkan muntah-muntah yang teruk, sila dapatkan nasihat doktor sebelum meneruskan pengambilan pil perancang yang berikutnya.
Foto Kredit: parentables.howstuffworks.com
4. Rasa Bengkak Pada Payudara
Bagi sesetengah wanita, pengambilan pil perancang boleh menyebabkan payudara terasa besar dan bengkak. Sepatutnya, dalam masa beberapa minggu, kesan sampingan ini akan semakin menghilang.
Antara langkah yang boleh membantu mengurangkan kesakitan ini adalah dengan mengehadkan pengambilan kafein dan garam serta memakai bra yang sesuai untuk memberi lebih sokongan.
Jika kesakitan berlarutan dan terasa seperti ada ketulan, pastikan anda tidak teragak-agak untuk menjalani pemeriksaan lanjut.
Foto Kredit: pingminghealth.com
5. Sakit Kepala
Menurut sumber, hormon seks memiliki kesan yang boleh menyumbang kepada sakit kepala dan migrain. Setiap jenis pil dan dos hormon tertentu yang terkandung di dalamnya boleh memberi simptom sakit kepala yang berbeza.
Jika sakit kepala masih berterusan dan bertambah teruk, bertanyalah pada doktor sama ada anda patut mempertimbangkan alternatif perancang yang lain.
Rasa mual, pening, loya, dan pitam adalah tanda-tanda tekanan darah rendah
6. Penambahan Berat Badan
Secara klinikalnya, tiada perkaitan yang konsisten mengaitkan penggunaan pil perancang dengan kenaikan berat badan yang mendadak.
Tetapi ramai yang mengambilnya melaporkan masalah fluid retention atau ‘bengkak air’ pada bahagian payudara dan pinggang.
Selain itu, pembengkakan kornea mata boleh juga terjadi di mana kanta lekap tidak dapat lagi muat pada tempatnya. Jadi bagi pemakai contact lens, ambil perhatian jika anda berasa perubahan pada jarak pandangan dan ketidakselesaan.

7. Discaj Pada Vagina
Discaj seperti keputihan atau lendiran mungkin akan bertambah atau berkurang berbanding hari-hari biasa.
Umumnya, discaj ini tidaklah merbahaya. Tetapi ia boleh menyebabkan sedikit ketidakselesaan. Penjagaan kebersihan amat penting agar sebarang jangkitan boleh dielakkan.
Foto Kredit: psicoactiva.com
8. Perubahan Mood / Keinginan Seksual
Disebabkan kurangnya lendiran atau discaj pada vagina, keinginan seksual atau hubungan suami isteri boleh terjejas.
Dalam kes terpencil, sebahagian wanita turut melaporkan masalah gangguan emosi disebabkan perubahan hormon setelah mengambil pil perancang. Maka sekiranya anda pernah mengalami masalah depresi, jangan lupa untuk memberitahunya kepada doktor anda.
Foto kredit: blicalgenderroles.com
Antara Tanda Yang Perlu Dipantau Segera
Jika terdapat tanda-tanda ini, pastikan anda berjumpa doctor dengan segera sebelum meneruskan pengambilan pil perancang setiap hari.
i) Sakit perut / abdomen
ii) Sakit dada / sesak nafas
iii) Pening / sakit kepala yang melampau
iv) Masalah penglihatan / kekaburan
v) Bengkak, kemerahan, atau kesakitan pada kaki dan peha
Walaupun kini pil perancang boleh didapati dengan mudah di farmasi, pastikan anda berbincang dengan doktor untuk memastikan kesesuaian pil perancang yang diambil. Doktor akan memeriksa kondisi kesihatan anda, sejarah alahan, latarbelakang penyakit yang dihidapi oleh keluarga, dan lain-lain keperluan.
Dengan mengambil kira semua faktor ini, anda mungkin dapat mengurangkan risiko kesan sampingan yang dialami daripada pengambilan pil perancang yang dipreskripsikan.

*Sumber: Medical News Today


KKM Dedah Mitos Derma Darah Boleh Jadi Gemuk, Rupanya Boleh Bakar Kalori!

Menderma darah merupakan amalan yang digalakkan kepada masyarakat. Hal ini kerana, setiap beg darah yang didermakan mungkin boleh menyelamatkan nyawa banyak orang yang lebih memerluka mengikut kepada kategori jenis darah.
Namun begitu, sering kali kita dengar percakapan orang bahawa menderma darah boleh menyebabkan berat badan bertambah atau kegemukan. Hal ini sedikit banyak mengundang perasaan ragu-ragu bagi individu yang berniat menyumbangkan darah mereka. Betul ke?

Baca juga: Betul Ke Minum Air Sejuk Menggemukkan? Ini Jawapan Pakar
DERMA DARAH SEBENARNYA BOLEH BAKAR KALORI!
Oleh itu, Kementerian Kesihatan Malaysia (KKM) melalui laman Twitter rasmi menyangkal mitos yang telah sekian lama berlegar dalam masyarakat kita, pada masa yang sama menyeru orang ramai untuk menderma darah buat Keluarga Malaysia.

Menurut KKM, derma darah sebenarnya tidak menyebabkan kegemukan, malah sebaliknya mampu membakar sehingga 650 kalori dalam badan penderma. Pun begitu, derma darah tidak semestinya cara yang wajar digunakan untuk menguruskan badan.
Selain dapat membakar kalori, individu yang menderma darah di Pusat Darah Negara (PDN) atau mana-mana hospital kerajaan layak mendapat keistimewaan termasuk rawatan pesakit luar, rawatan perubatan dan perkhidmatan wad kelas kedua secara percuma, mengikut kekerapan menderma.

Derma darah boleh menggemukkan adalah mitos.
1. Faktanya ialah derma darah boleh membakar sehingga 650 kalori.
2. Tetapi tidak bermakna derma darah adalah cara menguruskan badan.
3. Jadilah hero yang boleh menyelamatkan nyawa #keluargamalaysia yang lain dengan derma darah
*Apa lagi? Jom derma darah boleh bakar kalori tu!
Sumber: KKM


Masih Ramai Tak Peka 5 Kesan Sisa Asap Rokok Kepada Bayi, Tak Selamat & Bahaya!

Rokok elektronik mengandungi propylene glycol, vegetable glycerin, logam berat dan partikel ultra halus. Semua bahan ini berbahaya untuk kesihatan. Ramai yang silap faham, rokok elektronik lebih selamat dari rokok. Hakikatnya tidak!
Lebih menyedihkan bila melihat si bapa menghisap rokok elektronik di hadapan anak kecil dan menyebabkan si anak batuk seperti yang dikongsi oleh Dr Ahmad Samhan di bawah.

Baca juga: Ini 3 Mitos Tentang Bayi Mak Ayah Selalu Percaya, Salah Rupanya!
5 KESAN SISA ASAP ROKOK KEPADA BAYI, TAK SELAMAT & BAHAYA

Jelasnya bayi tersebut berusia 10 bulan dan ayahnya dulu merokok sekarang hisap vape. Tapi dia tak hisap depan anak. Biasa dia hisap luar rumah.

Perokok pertama adalah mereka yang aktif merokok dan menghidu asap rokoknya sendiri. Perokok kedua atau pasif pula adalah mereka yang menghidu asap rokok yang dibebaskan oleh perokok pertama.
Perokok ketiga adalah mereka yang terdedah pada saki baki bahan rokok yang tersisa selepas ditinggalkan oleh perokok pertama dan kedua. Jangan anggap bayi atau anak selamat apabila merokok di luar rumah.
Ini kerana, apabila seorang perokok itu merokok, kesan-kesan sisa asap rokok masih terlekat di kulit, baju, bangku, sofa, lantai, langsir, dalam kereta, dan melekat walaupun selepas berjam-jam ditinggalkan oleh perokok.
1. Potensi mati mengejut

The Health Consequence of Tobacco Use melaporkan kebarangkalian untuk bayi kecil mendapat sindrom kematian mengejut (SIDS) adalah tinggi bagi bayi yang terdedah kepada asap rokok mahupun bayi yang dalam kandungan.
Selain itu, bayi dalam kandungan juga berisiko lahir kurang berat badan dan komplikasi lain yang membawa kepada ancaman kesihatan secara kekal.
2. Masalah salur pernafasan

Pakar Perubatan Respiratori Pediatrik Hospital Kuala Lumpur (HKL), Dr. Norzila Mohamed Zainudin berkata,  kalau orang dewasa bernafas dalam 15 / 16 kadar pernafasan seminit, kanak-kanak pula kadar pernafasan mereka adalah lebih tinggi, dlm 40 hingga 50.
Itu bermakna bahawa dgn kadar pernafasan yang lebih laju,mereka akan menyedut lebih banyak sisa asap basi daripada orang dewasa.
3. Serangan lelah

Bayi yang tinggal dengan ibu atau bapa yang merokok lebih berkemungkinan menghidap lelah (asthma) jika dibandingkan dengan bayi yang tinggal dalam rumah yang tidak mengandungi asap rokok. Yang menyedihkan, terdapat kajian mendapati bahawa kandungan nikotin dalam rokok boleh menyebabkan ubat lelah tidak dapat memberi kesan 100%.
4. Merencatkan perkembangan otak

Menurut data oleh American For Non-Smokers’ Right, kesan sisa asap basi ini boleh merencatkan keupayaan anak kecil untuk belajar.
Selain itu, kajian Journal of Developmental & Behavioral Pediatrics turut mengaitkan asap rokok sebagai salah satu punca anak yang hiperaktif, ganas, tertekan dan mengalami masalah ADHD (attention deficit hyperactivity disorder), terutamanya di kalangan anak lelaki.
5. Jangkitan paru-paru

Anak boleh terdedah kepada masalah keradangan paru-paru (bronkitis). Lebih kronik lagi, ia boleh bertukar kepada penyakit lebih serius seperti pneumonia di mana mula mengalami demam, batuk, meragam, tidak mahu minum susu dan tidak aktif.
Sisa asap rokok adalah lebih banyak jika dibandingkan dengan kepekatan asap disedut oleh perokok secara aktif. Ini bermakna asap rokok itu lebih bahaya kepada kita berbanding perokok itu sendiri, apatah lagi kepada bayi!
Sumber: Twitter Dr Ahmad Samhan


“Budak bertuah ni memang tak padan kecik, boleh tahan juga karenahnya. Benda yang kita dah larang banyak kali, benda itulah dia nak buat. Bila dimarah, mulalah mengamuk. Aduhai. Sabar, sabar…”
Membesarkan bayi dan anak kecil banyak cabarannya. Kalau dulu semasa bayi mereka punya kebolehan yang terhad, kini mereka sudah boleh berjalan, berlari, memanjat, dan bercakap. Apabila anak semakin aktif dan berusia sekitar 2-3 tahun, macam-macam perkara baru akan mula mereka lakukan. Susah betul nak ajak duduk diam.

Menariknya, walaupun dalam hal tersebut mereka semakin advanced, tapi bab-bab menangis dan meraung ini tetap juga nombor satu! Jadi, tak hairanlah ada ibu bapa yang pening kepala dan stres dengan anak masing-masing, bukan?
Bila Stres Dengan Anak Kecil, Ingatkan Diri Dengan 7 Perkara Ini
Apabila ini berlaku, tariklah nafas panjang-panjang dan ingatkan diri anda dengan 7 ‘mantera’ ini.

1. Anak Kecil Belum Faham Perasaan Orang Lain
Pertama sekali, ingatlah bahawa pada usia sekecil ini, mereka masih mengalami kesulitan untuk memahami emosi diri mereka sendiri, apatah lagi perasaan orang lain.

Menurut Psych Central, seorang kanak-kanak banyak mempelajari tindak-tanduk dengan meniru perbuatan orang lain yang dilihat mereka. Hanya apabila mencecah usia 5 tahun, mereka akan mula menyedari tentang perasaan orang lain di sekeliling mereka dengan lebih tepat. Mereka masih dalam proses belajar dan bukannya sengaja mencari masalah mahupun memetik suis kemarahan kita.
Apapun, kemahiran sosial ini boleh diasah dan diajarkan kepada si kecil melalui perbualan, bacaan, dan permainan yang melibatkan pelbagai emosi.
Foto Kredit: babyclub.asda.com
2. Disiplin Tak Boleh Diajarkan Dalam 1 Hari
Dalam usia ini, bukan semua yang kita ingatkan pada si kecil akan dapat diingat oleh mereka. Menurut The Daily Beast, ingatan anak kecil adalah seperti saintis. Mereka memerlukan pengulangan dan data yang cukup agar ia dapat diproses sebelum dapat membuat kesimpulan. Maka, bukan mudah untuk mengharapkan mereka berdisiplin setiap masa.
Oleh itu, mereka tidak mungkin akan terkesan dengan satu peristiwa sahaja. Dari sudut positifnya, mereka juga mudah memaafkan kita dan tidak menyimpan dendam walaupun pernah dimarahi. Jadi, jangan letih mengingatkan mereka setiap hari agar ia dapat menjadi tabiat baik secara automatik.
Foto Kredit: writesomething.org.au
3. Ia Adalah Ekspresi Kasih Sayang Mereka
Ada masanya si kecil asyik ‘memerap’ dengan anda, suka menarik rambut anda, atau mungkin melemparkan mainan ke muka anda – ketahuilah bahawa mereka hanya ingin bermain atau menarik perhatian kita.
Walaupun nampak ‘annoying’, tapi itulah cara mereka menunjukkan kasih sayang mereka kepada kita. Kalau berjauhan, tentu sunyi dan asyik teringat-ingat perangai ini, bukan?
Foto Kredit: ihappymama.ru
4. Cara Kita Merespon Akan Memberi Kesan Jangka Masa Panjang
Menurut sumber, keperibadian anak akan terbentuk penuh ketika mereka mencapai usia 5 tahun. Oleh itu, ibu bapa perlu ingat bahawa didikan dan cara kita merespon terhadap mereka tetap akan memberi kesan jangka masa panjang.
Oleh itu, kenalah banyak bersabar dan menunjukkan contoh yang baik untuk mengendalikan sesuatu hal kerana mereka sentiasa mempelajari setiap gerak-geri kita.
Foto Kredit: delfi.lt
5. Mereka Tidak Selamanya Kecil
Ketika anak masih kecil dan perlu diurus oleh ibu bapa, kita mungkin terasa begitu banyak masa dihabiskan bersama mereka. Tapi hakikatnya, dalam masa beberapa tahun lagi, mereka tidak lagi berkelakuan sedemikian.
Si kecil yang dulu banyak keletah, menghiburkan, suka ‘mengganggu’ ketenteraman anda kini sudah bersekolah, dan akhirnya semakin matang. Rugilah jika saat bersama mereka dahulu tidak dimanfaatkan sepenuhnya kerana kita pasti akan merinduinya!
Foto Kredit: photographyblogger
6. Ini Adalah Latihan Pertama Untuk Anda
Jika anda fikir anak akan lebih mudah diuruskan apabila mereka besar, fikirkan semula. Mungkin anak yang lebih besar lebih mudah memahami arahan ibu bapa. Tapi, tidak semestinya mereka mahu mengikutinya.
Apabila anak meningkat usia remaja nanti, anda juga bakal berdepan dengan karakter anak yang moody, sukar meluahkan perasaan, susah diajak menolong, dan begitu sukar dijangka keadaannya! Anggaplah fasa ini sebagai latihan kepada anda yang bakal berdepan dengan ujian lebih besar pada masa hadapan.
Foto Kredit: family-inc.com
7. Setiap Manusia Ada Kelemahan
Anak kecil, remaja, atau orang dewasa, semuanya mempunyai kelemahan masing-masing. Maafkanlah mereka dan jangan lupa maafkan juga diri sendiri sekiranya kita terlupa mengingatkan mereka.
Kebanyakan masanya, kita mudah berasa stres kerana expectation yang kita letakkan pada diri kita sendiri, bukannya kerana apa yang dilakukan oleh si kecil. Boleh jadi juga kita sebenarnya marahkan pasangan atau cemburu sebab asyik outstation dan jarang membantu kerja di rumah. Betul tak?
Foto Kredit: huffingtonpost.com
Hargai Masa Bersama Si Kecil!
Peringkat awal pertumbuhan anak-anak ini adalah keajaiban yang sangat mengujakan. Jangan terlalu fokus kepada kesukaran yang ditimbulkan oleh mereka. Semua ini hanyalah sebahagian kecil daripada diri mereka saja.
Apa yang pasti, kesukaran inilah yang akan bertukar menjadi memori indah dan terpahat dalam ingatan anda selamanya!


9 Perkara Penting Tentang Suntikan Perancang Yang Suami Pun Kena Ambil Tahu

“Kenapa ramai cakap suntikan perancang boleh buat kita gemuk?”
“Betul ke kesan suntikan perancang ni akan buat tulang kita rapuh?”

Memang ini antara persoalan yang akan berlegar di kepala bila nurse atau doktor cadangkan kita untuk ambil suntikan perancang kehamilan. Ramai yang khuatir dan salah sangka terhadap maklumat yang kurang tepat dan sering berlegar di media sosial.
Sebenarnya baik isteri mahupun suami kena ambil tahu perihal merancang kehamilan supaya kita masing-masing dapat memainkan peranan dan saling memberi sokongan. Bukan senang isteri nak ‘tanggung’ semuanya sorang-sorang tau!

Dalam artikel ini, kami kongsikan beberapa perkara yang perlu kita faham tentang suntikan perancang serta kesannya.

Foto Kredit: WebMD
9 Perkara Wanita Kena Faham Tentang Suntikan Perancang aka Depo Provera
1. Apakah Suntikan Perancang?
Suntikan Depo Medroxyprogesterone Acetate (DMPA, Depo-Provera) , atau nama ringkasnya suntikan perancang merupakan salah satu kaedah merancang atau menjarakkan kehamilan di Malaysia.
Melalui suntikan ini, hormon progestogen berdos tinggi akan diberikan secara suntikan ke dalam otot di bahagian punggung atau lengan.
Berbanding pil perancang yang perlu dimakan setiap hari, suntikan perancang ini akan berkesan mencegah kehamilan selama 3 bulan lamanya.
2. Bagaimana Suntikan Ini Berfungsi Mencegah Kehamilan
Kaedah mencegah kehamilan dengan suntikan perancang ini berkesan untuk mengelakkan kehamilan dengan 3 cara iaitu:
i) menghentikan ovulasi atau pengeluaran telur dari ovari buat sementara waktu.
ii) memekatkan lendir yang dikeluarkan daripada serviks (pangkal rahim), dan ini mengurangkan kebolehan sperma lelaki masuk ke dalam.
iii) menipiskan dinding rahim endometrium supaya tidak menampung kehamilan buat sementara waktu.
Foto Kredit: sciencedirect.com
3. Tahap Keberkesanan Suntikan Perancang
Keberkesanan suntikan perancang adalah 98%.
Menurut Dr Imelda Balchin, jika 100 pasang suami isteri membuat hubungan kelamin selama 1 tahun, tanpa menggunakan apa-apa kaedah merancang keluarga, 85 akan hamil.
Manakala jika 100 isteri mengambil suntikan DMPA, dalam masa 1 tahun, hanya 6 akan hamil.
Sekiranya isteri hamil ketika mengambil suntikan perancang, ia tidak menjejaskan kesihatan janin dan kehamilan diteruskan seperti kehamilan biasa.
4. Kelebihan Suntikan Perancang
Berbanding kaedah mencegah kehamilan lain seperti pil perancang,  IUCD, dan implanon, kaedah suntikan perancang ini juga mempunyai kelebihan tersendiri.
Antaranya:
i) Berkesan & Tahan Lama
Ramai yang suka kaedah ini kerana tak perlu ingatkan diri untuk memakan pil perancang setiap hari.
Ia perlu diambil setiap 3 bulan sekali jika anda ingin terus menggunakan kaedah ini untuk menjarakkan kehamilan.
Nota:
Kaedah IUCD bertahan selama manakala kaedah implanon bertahan selama.
ii) Mengurangkan Masalah Endometriosis
Ia mengurangkan masalah endometriosis yang menyebabkan ramai wanita mendapat kesakitan atau senggugut semasa datangnya haid.
iii) Sesuai Untuk Wanita Menyusu
Kaedah ini selamat untuk ibu menyusu dan tidak menjejaskan penghasilan susu badan.
Foto Kredit: arrahman.id
5. Masa Yang Sesuai Mengambil Suntikan Perancang
Secara amnya, suntikan diambil pada hari yang ke-4 selepas haid bermula.
Bagi ibu yang menyusu bayi selepas bersalin, suntikan sebaiknya diberi pada atau sebelum 6 minggu.
Bagi ibu yang tidak menyusu bayi selepas bersalin, suntikan boleh diberi bila-bila masa selepas hari ke 5, tetapi sebaiknya sebelum 21 hari. Sekiranya suntikan diberi selepas 3 minggu, ibu tersebut seharusnya menggunakan kaedah perancang keluarga tambahan untuk jangkamasa 2 hingga 3 minggu.
6. Bagaimana Nak Hamil Semula Selepas Mengambil Suntikan Perancang
Setelah berhenti menggunakan kaedah ini dan bercadang untuk hamil semula, kesuburan akan kembali 13 minggu selepas suntikan terakhir.
Menurut doktor, ada wanita yang lewat kembali kesuburannya, mungkin mengambil masa 6 bulan atau setahun. Haid akan kembali seperti biasa atau mungkin lewat kembali, tetapi tidak ada yang mandul disebabkan kesan suntikan perancang ini.
Oleh itu, kaedah ini adalah sesuai bagi mereka yang tidak ingin hamil cepat-cepat dan hendak menjarakkan anak.
Jika tidak ada masalah, setiap 3 bulan suntikan ini boleh diberikan oleh jururawat.
7. Kesan Sampingan Suntikan Perancang
Ramai yang risau dengan kesan sampingan suntikan perancang.
Kesan suntikan perancang ini sebenarnya berbeza pada setiap orang. Ada yang mengalaminya dan ada yang tak rasa kesan apa-apa.
Namun kebiasaannya, kesan sampingan ini adalah sementara sahaja dan berlaku di awal pengambilan suntikan.
Secara umumnya ia mungkin boleh memberi kesan berikut:

Pendarahan yang berterusan selepas berhenti mengambil suntikan tersebut
Kitaran haid akan berubah dan ini akan membimbangkan wanita tersebut
Haid mungkin akan mengambil masa dalam setahun untuk kembali kepada kitaran yang biasa
Berat badan bertambah
Kemungkinan kebolehan menghasilkan ovum yang sihat akan mengambil masa lebih kurang setahun
Keguguran rambut, kekurangan nafsu seks, sakit kepala, gangguan mood
Mengurangkan kepadatan tulang dan kesannya hilang hanya selepas 12-14 minggu selepas tarikh akhir suntikan

Foto Kredit: medicalnewstoday.com
8. Harga Suntikan Perancang
Kos suntikan depo adalah sekitar RM 35 hingga RM 40 di klinik swasta. Di klinik LPPKN, harganya sekitar RM18 – RM36, bergantung kepada jenis yang diambil.
Di klinik kerajaan, biasanya ia diberikan secara percuma.
9. Siapa Yang Tak Sesuai Memilih Kaedah Perancang Ini
Suntikan perancang bukanlah kaedah perancang kehamilan yang sesuai bagi anda sekiranya anda mengalami kondisi berikut:

Wanita hamil
Pesakit jantung atau strok, darah tinggi dan individu yang mempunyai risiko penyakit kardiovaskular (seperti perokok atau pesakit diabetes)
Pesakit diabetes yang kronik melebihi 20 tahun atau mengalami komplikasi
Pesakit kanser payudara, kanser uterus dan kanser serviks
Pernah mengalami pembekuan darah pada salur darah di kaki (Deep Vein Thrombosis)
Pernah menghidap penyakit jaundis (kawasan putih mata atau kulit menjadi kuning) semasa mengandung atau semasa menggunakan pil pencegah kehamilan
Penghidap penyakit hati (liver cirrhosis), jangkitan (hepatitis) atau ketumbuhan hati (tumour)

Perancang Keluarga Bersifat Sementara
Menurut Dr Imelda, tidak ada had jangkamasa panjang dan boleh digunakan tanpa halangan selagi tidak ada masalah kesihatan tersebut. Tulang tidak akan menjadi ‘reput’ atau ‘rapuh’ – itu adalah istilah yang salah yang menakutkan masyarakat.
Bila semua maklumat ini diberi dan dipertimbangkan, terpulang lah kepada suami isteri sama ada memilih kaedah ini ataupun kaedah yang lain.
Berikut adalah lampiran maklumat tambahan daripada LPPKN berkaitan suntikan perancang.

Yang penting, berbincanglah dengan pasangan agar anda boleh membuat pilihan apakah kaedah merancang keluarga yang paling sesuai untuk anda. Jangan ‘beratkan’ hal ini kepada isteri saja ya!

*Sumber Rujukan: Doctor On Call, Dr Imelda Balchin, MyHealth dan Unit BPKK, KKM


Ibu Tidur Lewat Walaupun Penat Sebab Cuma Itu ‘Masa’ Yang Ada Untuk Dirinya

“Penatnya rasa, hari ni nak tidur awallah….”
Tup-tup ibu masih scroll handphone jam 1 pagi dan tak tidur lagi.

Esoknya mulalah rasa bersalah dan janji nak tidur awal, tapi susahnya nak tidur awal bila anak-anak dan suami dah tidur!
Walaupun dah sedia berbaring di katil, mata ni asyik ‘melawan’ nak buat macam-macam. Rasa macam familiar tak dengan situasi ni?

Ini antara sebab ibu selalu tidur lewat walaupun badan dah letih dan penat lepas seharian bekerja dan mengurus anak-anak.

5 Sebab Ibu Tidur Lewat Dan Berjaga Malam Bila Semua Orang Dah Tidur
1. Ia Masa Yang Sangat ‘Berharga’
Dari awal celik mata, ibu dah bangun uruskan anak-anak ke sekolah, buat sarapan, dan jaga anak kecil.
Seterusnya ambil anak balik sekolah, sediakan makan tengahari dan makan malam, tengokkan kerja sekolah mereka, mencuci, mengemas dan banyak lagilah.
Kerja rumah tak pernah habis, dan ibu-ibu juga jarang dapat berehat apatah lagi dalam keadaan yang tak diganggu oleh sesiapa.
Jadi, walaupun letih ibu tetap rasa nak berjaga malam terutamanya lepas anak-anak dah tidur sebab inilah masa yang sangat ‘berharga’ yang ibu-ibu harapkan.

2. Banyak Benda Nak Kena ‘Check’
Baju sekolah anak dah gosok? Buku sekolah anak dah susun? Ada lagi kerja sekolah anak yang tertinggal? Apa yang dia belajar tadi? Makanan atas dapur dah simpan? Suis dah tutup?
Ada ibu yang dah tertidur tapi akan tetap bangun semula sebab nak periksa macam-macam perkara untuk esok. Selagi tak ‘check’, rasa tak boleh tidur dengan aman.
Ramai juga yang akan sambung mengemas dan bersihkan apabyang patut supaya dapat bangun dengan ceria bila tengok rumah tersusun elok esok pagi.

3. Rasa Macam ‘Percutian’ Sebenar
Bila kita ada masa untuk diri sendiri, mesti rasa seronok sebab kita boleh buat apa-apa yang kita suka – tanpa risau anak tengok, tak payah nak ‘cover’ kalau makan coklat, boleh mandi air panas lama-lama, layan drama Korea atau membaca buku ‘favourite’ kita tanpa dirampas anak kecil.
Biasalah bila dah anak ni, ibu sentiasa sibuk uruskan orang lain. Orang lain kerja, kita kerja. Tapi bila orang lain cuti, biasanya kita makin banyak kerja.
Jadi waktu malam beginilah waktu ‘free’ yang kita ada. Waktu inilah waktu yang dirasakan macam percutian sebenar!

4. Bebas Jadi Diri Sendiri
Bagi surirumah biasanya kita memang 24 jam berada di rumah. Kalau keluar pun cuma ambil anak dan hantar anak ke sekolah. Bila ke kedai biasanya cuma cari barang anak dan jarang dapat berlama-lama sebab anak-anak dah mula meragam.
Waktu nilah ibu-ibu boleh rancang menu masakan esok, plan cuti-cuti dengan keluarga, fikir pasal masalah anak, atau apa sajalah. Boleh Google tengok macam-macam idea dari internet.
Masa ini juga masa yang terbaik untuk ibu berkreatif dan rasa terinspirasi nak cuba macam-macam idea yang dah ‘save’ dari Facebook.

5. Ia Masa Untuk Berfikir & Refleksi Diri
Waktu sunyi beginilah ibu-ibu selalunya dapat idea untuk berfikir dan refleksi diri.
Sebab waktu malam yang aman inilah ibu dapat buat keputusan yang lebih baik. Ibu dapat recharge, kosongkan minda dan luruskan segala sendi.
Ramai juga ibu yang akan gunakan masa ini untuk beribadah, berdoa dan mengadu pada Yang Esa. Waktu malam yang tenang ketika semua sedang dibuai mimpi. Ibu juga pasti akan titipkan doa yang terbaik buat anak-anak dan suami.
Foto Kredit : islamhouse.muslimthaipost.com
Walaupun Mengantuk Sangat Tadi, Tiba-tiba Rasa Segar Bila Sendiri
Waktu malam yang sedikit ni cukup untuk ibu ‘mencari’ diri sendiri. Walaupun punyalah mengantuk bila dah bergelut suruh anak-anak tidur tadi, tapi mata ni secara automatik akan rasa segar bila dapat bersendiri.
Ibu sanggup korbankan masa tidur sebab ibu perlu masa untuk menghargai dan memanjakan diri.
Walaupun kita tahu kita mungkin akan rasa mengantuk bila bangun esok, tapi kita tetap nak tidur lewat sebab kita rasa bebas jadi diri sendiri.
Barulah rasa seronok dan ceria nak uruskan anak-anak esok. Malah lebih bertenaga dan mudah sebab dah ada perancangan hari sebelumnya.
Ada ibu yang macam ni juga tak?


Kesan Vaping Kepada Golongan 2nd & 3rd Hand Lebih Bahaya!

Sejak kebelakangan ini, penggunaan vape semakin mendapat sambutan dan golongan dewasa lebih memilih untuk menghisap vape berbanding rokok biasa. Meskipun tidak merokok, ada juga memilih untuk menghisap vape kerana beranggapan lebih moden dan mengikut trend.
Lebih mengejutkan, ada juga yang mahu berkongsi vape dan menghisap tanpa memikirkan kesan sampingan akan berlaku. Hal ini kerana kesan sampingan juga turut berlaku kepada mereka yang menghisap dan menghidu asap tersebut. Ikuti perkongsian lanjut oleh Dr Azila Mohd Kasim di bawah.

Baca juga: Pakar Kongsi 5 Sebab Asap Rokok Boleh Bahayakan Otak Anak-Anak
KESAN VAPING KEPADA GOLONGAN 2ND & 3RD HAND LEBIH BAHAYA

Kita sudah sedia maklum vaping adalah merbahaya kepada kesihatan. Tapi apa kesan terhadap second atau third-hand vaping. Adakah golongan 2nd dengan 3rd hand vaping ini juga akan mendapat kesan yang sama dengan first hand vaping?

Maksud:

1st hand: tukar hisap vaping
2nd hand: asap/WAP vaping yang disedut oleh orang sekeliling dari first hand vaping.
3rd hand: asap/WAP yang melekat pada karpet, dinding, baju, permainan kanak-kanak.

Itu sebabnya bau asap rokok dan vape masih lama berada dalam kereta perokok. 2nd dan 3rd vaping juga tidak terlepas dari mendapat kesan sampingan kimia melalui sedutan dari udara atau melalui kulit.

Lebih bahaya kepada kanak-kanak kerana mereka mudah untuk memasukkan objek ke dalam mulut, maka toksin ini senang untuk menyerap dalam badan mereka.
Kenapa kita perlu risau kepada 2nd & 3rd hand vaping? Ianya boleh menyebabkan:

Kanser
Penyakit jantung
Kerosakkan paru-paru
Asthma

BAGAIMANAKAH VAPING DAN ROKOK MENJEJASKAN KESIHATAN MULUT?

1. NAFAS BERBAU
Rokok mengandungi rantaian hidrokarbon polisiklik yang memberikan rokok bau yang khusus. Bahan kimia dalam asap rokok yang berada dalam mulut dan paru-paru boleh menyebabkan nafas berbau.
2. PENYAKIT GUSI
Penyakit gusi merupakan punca paling biasa dan kerap kepada keguguran gigi di kalangan orang dewasa. Ini disebabkan oleh bahan-bahan toksik yang terkandung di dalam rokok, yang membantutkan fungsi serta aktiviti tisu gusi yang normal dan boleh menyebabkan gigi longgar dan tercabut.
Ia mengurangkan pengaliran darah ke kawasan gusi, mengakibatkan perokok mungkin tidak mendapat tanda-tanda amaran awal penyakit gusi seperti gusi berdarah.
3. GIGI BERTUKAR WARNA (GIGI BERKARAT)

Nikotin dan tar ialah ramuan asas dalam rokok yang mengaratkan gigi menjadi warna kuning, perang bahkan kehitaman dalam masa yang singkat.
Pada awalnya, tar dan nikotin hanya terenap pada permukaan luar gigi. Lama-kelamaan, kotoran itu meresap ke lapisan dalam menerusi rekahan mikro yang ada pada permukaan gigi, menyebabkan ia mustahil untuk dihilangkan dengan ‘scaling’ dan gilapan.
4. LUKA SUKAR SEMBUH
Merokok mengubah respon imuniti setempat di dalam mulut, sekaligus menyebabkan proses penyembuhan selepas mencabut gigi dan pembedahan mulut tertangguh.
Merokok juga adalah salah satu faktor kepada kejadian “dry socket” / soket kering (lompong gigi menjadi kering selepas gigi dicabut), suatu keadaan yang menyakitkan.

5. KANSER MULUT
Rokok menjadi pendorong kepada kanser mulut bermula dengan ulser yang tidak sembuh melebihi dua minggu. Berdasarkan kajian yang dijalankan di HUSM, 60% pesakit kanser mulut ialah perokok.
Berhenti vaping /merokok dan mengatasi ketagihan memerlukan semangat jati diri dan iltizam yang kuat sepanjang hayat.  Jadi mulalah dari sekarang. “Perjalanan seribu batu bermula dengan satu langkah.” Tidak pernah terlalu lewat untuk bermula.
Sumber: Facebook Dr Azila Mohd Kassim


Kesegaran Sewaktu Aktif dengan Teknologi  Move-Activated Tech

Gel mandian adidas climacool membebaskan wangian segar yang diaktifkan melalui pergerakan
Adakah anda mempunyai gaya hidup yang mencabar dan aktif tetapi tidak mahu badan berbau? adidas Body Care boleh membantu! Gel mandian climacool terbaharu memahami cabaran iklim tropika yang mempunyai ciri wangian yang diaktifkan oleh teknologi pengaktifan pergerakan yang menjadi pergerakan anda disertai kesegaran, maka lebih aksi, lebih prestasi!
Bagaimanakah gel mandian climacool ini berfungsi? Magik – atau, lebih tepat lagi, sains – terletak pada kapsul segar eksklusif dalam rumusan nya. Semasa anda menikmati mandian yang menyegarkan, kapsul ini akan kekal pada kulit, walaupun selepas anda mengelapkan badan. Sepanjang hari, kapsul ini akan bertindak apabila sentuhan atau geseran – seperti sentuhan ringan atau menyingsing lengan baju – ia membebaskan aroma segar di dalamnya. Ini bermakna anda akan sentiasa berasa dan berbau segar, dari gim ke pejabat hinggalah ke majlis makan malam dengan rakan-rakan.

Bukan itu sahaja, anda tidak lagi perlu memiliki banyak botol dan produk di dalam bilik mandi anda. Setiap gel mandian climacool sebenarnya memiliki ciri tiga produk, iaitu mandian badan, syampu dan pembersih muka. Dalam erti kata lain, anda boleh menggunakannya untuk membersihkan badan anda dari hujung rambut ke hujung kaki kerana formulasinya telah diuji dan direka untuk mengekalkan keseimbangan pH semula jadi kulit. Selain itu, buihnya yang mudah dibilas menjadikan kulit lembut apabila disentuh.

Gel mandian ini adalah produk terkini adidas yang menampilkan teknologi climacool, telah menjadi kegemaran penduduk bandar aktif untuk suatu ketika. Produk pertama telah dicipta yang disasar pada atlet moden, dengan memenuhi keperluan mereka untuk kesegaran berpanjangan. Sebab inilah juga pakaian sukan adidas climacool dihasilkan.  Pakaian tersebut mendapat sambutan dan digemari ramai kerana mampu menghilangkan haba dan kelembapan, justeru memastikan mereka yang suka bersukan kekal sejuk dan kering walaupun semasa usaha sengit.

Dengan kejayaan pakaian sukan tersebut, adidas mula meningkatkan usahanya. Deodoran anti-peluh climacool merupakan produk laris yang berikutnya. Dengan kapsul segar diaktifkan melalui pergerakan, dan perlindungan kering 48 jam, produk ini mendapat sambutan yang memberangsangkan.

Kini, pengenalan gel mandian climacool ini melengkapkan rangkaian climacool. Direka bagi mereka yang gemar aktif, gel mandian ini memastikan bahawa ia akan berfungsi lebih baik dengan lebih banyak pergerakan bagi membolehkan anda sentiasa selesa dan segar.
Mungkin ada yang tertanya-tanya, jika wangian gel mandian climacool tahan begitu lama, akan ia menjejaskan aroma deodoran anti-peluh climacool? Jangan risau, adidas sentiasa satu langkah mendahului. Wangian gel mandian menyamai dengan profil bau deodoran anti-peluh, oleh itu kedua-duanya saling melengkapi antara satu sama lain untuk memaksimumkan pengalaman yang segar.
Gel mandian versi lelaki dan perempuan disesuaikan secara khas untukmu. Menggabungkan unsur lemon, pudina dan lavender, haruman gel mandian untuk lelaki mempunyai kenyamanan dan kesegaran yang berkekalan. Bersesuaian dengan ini, wangian untuk wanita adalah gabungan manisan citrus dan tona bungaan yang terang, menghasilkan tarikan feminin dan awet muda.
Pembungkusan gel mandian climacool mempunyai reka bentuk canggih boleh elakkan terlepas daripada genggaman sekiranya licin ketika di bilik mandi. Varian untuk lelaki mempunyai tempat grip di kedua-dua belah tepi supaya selesa dipegang, manakala versi wanita mempunyai profil melengkung yang menghalang botol daripada terlepas ketika dipegang oleh tangan yang basah.

Aktifkan kesegaran sepanjang hari dengan gel mandian adidas climacool! Gel mandian adidas terdapat dalam dua saiz yang berbeza untuk lelaki dan wanita. Botol 250ml didapati pada harga RM10.90, dan 400ml pada harga RM14.90.

Untuk melengkapkan pengalaman climacool, gunakan deodoran anti-peluh climacool sama ada dalam bentuk semburan atau deodoran berbuli selepas mandi supaya anda kekal kering dan wangi. Semburan badan didapati pada harga RM19.90 untuk lelaki, RM15.90 untuk wanita dan harga deodoran berbuli lelaki dan wanita, ialah RM8.90.
Rangkaian penjagaan badan climacool boleh dibeli di farmasi utama dan pasar raya di seluruh negara. Dapatkannnya hari ini, dan bersedia untuk prestasi dalam gerakan.
Di samping itu, adidas juga memiliki beberapa rangkaian gel mandian lain untuk lelaki dan wanita dalam 2 saiz, iaitu 250ml pada harga RM10.90 dan 400ml pada harga RM14.90.

Rangkaian Lelaki

Imej

Varian
Ice Dive
After Sport
Active Start

Fungsi
Menyegarkan
Penghidaratan
Mencergaskan

Rangkaian Perempuan

Imej

Varian
Protect
Smooth
Vitality
Skin Detox

Fungsi
Penghidaratan
Tambahan
Pengelupusan
Halus
Mencergaskan
Penyahtoksid

Kumpulan adidas
Adidas Group ialah sebuah industri barangan sukan yang terulung di dunia yang menawarkan portfolio yang luas merangkumi kasut, pakaian, perkakasan sukan dan gaya hidup berkisar jenama utamanya iaitu Adidas, Reebok, TaylorMada, Rockport dan Reebok-CCM Hockey. Beribu pejabat di Herzogenaurach/Germany, Adidas Group menggajikan 53,000 pekerja di seluruh dunia dan menjana jualan sebanyak €14.5 billion pada 2014.

Coty Inc.
Coty ialah syarikat kecantikan bertaraf dunia dengan pendapatan bersih sebanyak $4.6 billion untuk tahun fiskal yang berakhir pada 2014. Diasaskan di Paris pada tahun 1904, Coty ialah syarikat yang berasaskan kecantikan yang port folionya merangkumi jenama haruman yang terkenal, alat solek dan produk penjagaan kulit dan badan yang dijual di  lebih dari 130 buah negara dan wilayah. Coty menawarkan jenama produk yang bertaraf dunia seperti Adidas, Calvin Klein, Chloe, Davidoff, Marc Jacobbs, OPI, philosophy, Playboy, Rimmel dan Sally Hansen.


Keselamatan Pelajar Di ‘Musim’ COVID Selepas Waktu Sekolah, Tanggungjawab Guru Atau Ibu Bapa?

Negara kita masih bergelut dengan pandemik Covid-19 yang masih belum berakhir dan penambahan bilangan kes baru-baru ini juga membangkitkan keresahan buat rakyat Malaysia. Tempoh PKP yang pernah berlangsung telah memberi impak kepada semua golongan termasuk keselamatan pelajar sekolah.
Persoalan mengenai keselamatan pelajar selepas waktu sekolah dalam tempoh melawan Covid dibangkitkan oleh individu menerusi sebuah akhbar tempatan menjadi tular sekaligus membangkitkan respons daripada semua pihak.

RESPONS PEMBACA KERATAN AKHBAR ‘DI MANA GURU SELEPAS WAKTU SEKOLAH?’

Duhai ibubapa, selepas waktu sekolah dan di luar kawasan sekolah, bukan lagi tanggungjawab para guru nak pastikan pelajar semua patuh SOP penjarakan sosial. Tak eloklah kita sandarkan semua tanggungjawab untuk pantau anak-anak pada para guru. Jika satu sekolah ada 600-1000 orang pelajar, dan selepas tamat sesi persekolahan masing-masing bertempiaran, jumpa kawan-kawan di luar sekolah, bagaimanalah para guru nak pantau mereka semua.

Agak mustahil untuk mengharapkan para guru untuk mengekori mereka, nak lihat mereka berjumpa siapa, dan buat apa selepas waktu persekolahan. Itu diluar masa dan skop kerja mereka. Kepatuhan itu datang dari kefahaman, kefahaman datang dari didikan, dan didikan yang terbaik adalah dari penjelasan serta teladan dari insan yang paling dihormati.
Jadi, kita sebagai ibubapa yang kena amal penjarakan sosial, jadikan teladan kepada anak. Kita jugalah yang kena didik anak-anak untuk faham tentang risiko wabak COVID-19, dan cara mengekang penularannya.Para guru pula jadi penguat dan pelengkap kepada usaha kita semasa anak-anak berada di sekolah, semasa waktu persekolahan. Selepas waktu persekolahan, jadi tanggungjawab kita semula.
KOMEN GURU DAN IBU BAPA

Komen yang ditinggalkan menyedarkan masyarakat bahawa guru sememangnya banyak memainkan peranan bukan sahaja dalam aspek akademik malah keselamatan pelajar. Amanah yang dipikul dilaksanakan dengan sebaik mungkin demi kebaikan anak murid.
SINAR HARIAN – NUTP

Beliau turut menambah “tugas seorang guru adalah bermula sebelum fajar menyingsing lagi iaitu dengan berdiri dan menyambut kedatangan pelajar. Guru-guru akan memastikan suhu badan pelajar diambil setiap hari mengikut prosedur SOP ditetapkan
“NUTP ingin bertanya kepada masyarakat, di mana ibu bapa yang sepatutnya membawa anak-anak mereka pulang dan bukan melepaskan tanggungjawab tersebut kepada guru sahaja?,” katanya dalam satu kenyataan hari ini.
Harry berkata demikian sebagai respons kepada surat pembaca dipercayai wanita sebuah akhbar bertajuk ‘Di mana guru selepas waktu sekolah?’ yang tular sejak semalam.
Menurutnya, guru turut bertugas membuat persediaan bagi menyambut kedatangan orang- kenamaan, pegawai dari kementerian, baiki kerosakan tandas, bumbung sekolah, perihal kantin sekolah dan pelbagai lagi demi keselesaan serta keselamatan pelajar ketika berada di sekolah.
“Semasa Pengajaran dan Pembelajaran (PdP) rancak berjalan, guru-guru terpaksa menyelesaikan beberapa perkara penting seperti kes ponteng, disiplin pelajar, pelajar berkeliaran di sekolah, kes curi dan lain-lain lagi
Sudah pasti setiap guru mengasihi anak murid mereka dan inginkan keselamatan setiap daripada pelajarnya sentiasa terjamin.
Sumber : Dr. Kamarul Ariffin , Sinar Harian


“Kesian Anaknya…”- Ibu Dikecam Bawa Bayi 6 Bulan Mendaki, Bahaya Sangat!

Seorang ibu di Indonesia dikecam hebat oleh netizen kerana membawa bayi yang baru sahaja berusia enam bulan mendaki gunung bersama suaminya.
Menerusi video yang dimuat naik semula di laman Instagram, sekumpulan pendaki dilihat sedang berjalan di kawasan pergunungan dipenuhi pokok dan tumbuh-tumbuhan.

Baca juga: Viral Budak Kecil Kena Pakai Pendakap Gigi, Ibu Bapa Dikecam Warganet
IBU DIKECAM BAWA BAYI 6 BULAN MENDAKI, BAHAYA SANGAT!

Pendaki wanita memakai baju berwarna hijau dilihat sedang menggendong bayinya menggunakan kain batik yang diikat di badannya, lapor Berita Hits.

Bayi berkenaan sedang nyenyak tidur dan ibunya berjalan menuruni kawasan pergunungan dipenuhi pokok pine. Kawasan tersebut kelihat sejuk dan dia menyelimutkan anaknnya.

Salah seorang pendaki wanita dilihat menggendong bayinya yang sedang tidur sambil berjalan menuruni kawasan pergunungan dipenuhi pokok pine.
“Duit boleh dicari, bila lagi mahu bawa bayi enam bulan mendaki gunung untuk pertama kali?” tulisnya menerusi video tersebut.
Perkongsian tersebut sudah tentunya mendapat perhatian ramai dan mengecam tindakan pasangan ibu bapa tersebut kerana tidak masuk akal dan merisikokan keselamatan anak kecilnya.

Sumber: Berita Hits